Potpredsjednik SNSD-a Nikola Špirić izjavio je danas Srni da su uzaludni usaglašeni odgovori na pitanja institucija EU ukoliko u BiH ne postoji svijest da je evropski put zajednički i da ne može biti izgovor za dominaciju bilo kojeg naroda u BiH.\n"Nekim bošnjačkim političarima još nije jasno da u budućnost ne vode deklaracije SDA i Islamske zajednice, nego vrijednosti EU i drugih demokratskih društava. Opiranjem da se sprovedu izborni rezultati SDA odvlači BiH sa evropskog puta i vraća je u ružnu prošlost", naglasio je Špirić.\nOn je ocijenio da brzi odgovori iz Republike Srpske i današnja posjeta Briselu srpskog člana Predsjedništva BiH Milorada Dodika pokazuju ko vodi politiku razuma u BiH, a ko je deklarativni borac za demokratiju i vladavinu prava.\n"Današnje dostavljanje odgovora na dodatna pitanja iz Upitnika Evropske komisije treba da bude posljednji alarm za one koji odbijaju da se nastavi procedura imenovanja kandidata za Savjet ministara jer za to postoje svi uslovi nakon formiranja oba doma Parlamentarne skupštine BiH", kaže Špirić, koji je i član Kolegijuma Doma naroda Parlmentarne skupštine BiH.\nŠpirić je napomenuo da ne treba zaboraviti da od novog saziva Savjeta ministara zavise i nove reforme i novi budžet i da je zbog toga vrijeme da budu završene isprazne političke igre u Sarajevu.\nNikola Špirić SNSD Upitnik Evropske komisije


Pošte - Blic Online\nPRETI IM DUGA ROBIJA Šefica i upravnica pošte u Brčkom proneverile novac\nTužilaštvo Brčko distrikta BiH podiglo je optužnice protiv Gorane Dimić (58) i Snežane Đurić (45), službenica pošta u Brčkom, kojima se na teret stavlja da su prisvajanjem novca poverenog u službi počinile krivična dela pronevere.\nU znak podrške zaposlenima u Glavnom poštanskom centru u Zemunu, koji su zbog niskih zarada obustavili rad 22. marta, juče su im se pridružili i radnici dvadesetak pošta iz Beograda i unutrašnjosti.\nU ČAST OLIMPIJSKOG FESTIVALA Promovisane poštanske markice „EJOF 2019“\nPreduzeća „BH pošta” i „Pošte Srpske” promovisale su danas u Sarajevu dve poštanske markice „EJOF 2019”, izrađene povodom Evropskog omladinskog olimpijskog festivala, koji će od sutra do 16. februara biti održan u Sarajevu i Istočnom Sarajevu.\nOve pošte će dežurati tokom uskršnjih praznika\nŠalteri pošta radiće po izmenjenom radnom vremenu tokom uskršnjih praznika, saopšteno je iz JP PTT saobraćaja Srbija.\nSubota je neradni dan, evo šta će RADITI, a šta će sve BITI ZATVORENO\nTokom državnog praznika, Dana primirja u Prvom svetskom ratu, u subotu 11. novembra Beograđani će slobodno moći da šopinguju jer će svi marketi, prodavnice i tržni centri raditi, ali će račune morati da plate sutra ili da čekaju sledeću nedelju. Takođe autobusi će se čekati nešto duže, a taksi će biti skuplji.\nIvan S. (19), Milan S. (23), Zoran Đ. (25) i Aleksandar N. (25) iz Požarevca uhapšeni su jer se sumnja da su u poslednje dve godine opljačkali i do 50 pošta uglavnom na periferiji većih gradova širom Srbije.\nDOLIJAO Uhapšen pljačkaš 15 pošta u Srbiji\nPOLITIČKA ILI POSLOVNA PONUDA POŠTA PARLAMENTU BIH Poslanike vraćaju u doba papira\nU vreme kada celi svet prelazi na digitalnu komunikaciju, u parlamentu BiH bi da se vrate na papir.\n"Pošte Srpske" izgubile spor protiv Poreske uprave RS\n„Pošte Srpske“ izgubile su spor protiv Poreske uprave RS koju su tužile zbog toga što nije koristila njihove usluge prilikom dostavljanja poreskih računa i uverenja o plaćenim doprinosima.\n"Pošte Srpske" u minusu zbog novog zapošljavanja\n“Pošte Srpske” su prvi kvartal završile sa gubitkom od 1,1 miliona KM zbog novog zapošljavanja, pada prihoda od 737.000 KM i rasta rashoda od 738.000 KM.\nEvo do kada ćemo moći u pošte i banke sa starim ličnim kartama\nEvo koliko ljudi u Srpskoj u 21. veku veruje u DEDA MRAZA\nOko 6.000 pisama pristiglo je na adresu Deda Mraza u okviru tradicionalne novogodišnje manifestacije preduzeća "Pošte Srpske" pod nazivom "Pišem pismo Dedu Mrazu", u kojoj su učestvovala deca iz vrtića i nižih razreda osnovnih škola u Republici Srpskoj.\nVELIKI REDOVI ISPRED POŠTA Građani u poslednji čas plaćaju porez\nDanas ističe rok za uplatu četvrte rate poreza na imovinu, a pošto su pošte i banke mahom bile zatvorene od petka zbog praznika koji se spojio sa vikendom, danas su se na uplatnim mestima stvorile velike gužve.\nBijeljina: Grad razdrmao “žuti defile” poštanskih radnika\nPovodom svetskog dana pošta preduzeće “Pošte Srpske” je danas u Bijeljini organizovalo živopisan defile poštanskih radnika.\nPošiljka iz Litvanije: Umesto pisma poslao 400 grama kanabisa\nSlužbenici Uprave za indirektno oporezivanje BiH otkrili su 400 grama kanabisa u preporučenoj pošiljki koja je u Pošte Sarajevo stigla iz Litvanije.\nGUŽVE I REDOVI U POŠTAMA Svi čekali poslednji dan da plate ratu za porez!\nReke ljudi sa sve uplatnicma za porez u rukama - ovo je prizor koji se se mogao zateći ispred šaltera gotovo svih pošti u prestonici, da bi se tokom večeri nanizala čitava kolona ljudi ispred Glaven pošte u Takovskoj, čiji su šalteri na usluzi do ponoći.\nLideri četiri opozicione liste SDS-LDP-LSV, Demokratske stranke, Pokreta Dosta je bilo i Dveri-DŠ najavili su danas da će podneti krivične prijave protiv Javnog preduzeća "Pošta Srbije" i zaposlenih u biračkim odborima zbog izborne krađe koja se dogodila 24. aprila.\nGUŽVE U POŠTAMA Penzioneri u redovima čekaju na isplatu penzija\nStariji sugrađani od jutros čekaju u redovima u poštama zbog isplate drugog dela februarskih penzija.\nOTKRIVAMO Kišna banda obijala pošte kišobranima\nInspektori koji su istraživali učestale pljačke pošti otkrili su da razbojnici poslovnice obijaju samo kada pada kiša.\nDežurne prodavnice, pijace i pošte za praznik\nVećina prodavnica velikih trgovinskih lanaca će tokom prvomajskih raditi po izmenjenom radnom vremenu, dok će pijace i šoping molovi biti otvoreni kao radnim danima. Parking se neće naplaćivati dva dana.


Ja sam deo Partizana: Evo koliko duguje i od čega trenutno živi Partizan!\nEvo koliko duguje i od čega trenutno živi Partizan!\nPrvi operativac fudbalskog kluba Partizan otkrio je u ponedeljak za koliko je nova Uprava smanjila dugovanja i od čega crno-beli trenutno preživljavaju.\nFudbalski klub Partizan ušao je u veliki problem zbog kršenja ugovora koji je prethodna Uprava potpisala sa Fondom Pinija Zahavija prilikom prodaje dela prava na Andriju Živkovića.\nGeneralni direktor Miloš Vazura gostovao je danas u emisiji "Tema jutra" na televiziji "N1", a tom prilikom je bilo reci o slucaju ''Zivkovic'' ali i još nekim stvarima koje imaju krucijalan značaj za normalno funkcionisanje kluba.\nPrvi operativac crno-belih otkrio je da klub iz Humske duguje 10 miliona evra, što je suma u koju nije uračunato 2.5 miliona evra koje će Partizan morati da plati na ime penala Fondu Pinija Zahavija.\n"Konkretno, smanjili smo dug za 2.5 miliona evra, plus deo za reprogram poreza koji se ne pojavljuje u tom prikazu. Uglavnom se duguje bivšim igračima i menadžerima. Dakle, trenutni dug je negde oko 10 miliona evra, funkcionišemo normalno" rekao je Vazura.\nAktuelni šampion Srbije prodao je tokom zimskog prelaznog roka Ivana Šaponjića i Nikolu Ninkovića, a generalni direktor otkriva da je upravo transfer mladog napadača omogućio crno-belima da normalno funkcionišu.\n"Prodali smo Ivana Šaponjića i od toga sada živimo" kratko je objasnio Vazura.\nNavijači Partizana za sada ostaju uskraćeni za objašnjenje kako su raspoređeni milini evra od učešća u Ligi Evrope i pozamašna suma na ime transfera Aleksandra Mitrovića u Njukasl.\nPosted by Ја Сам Део Партизана at понедељак, фебруар 15, 2016


Obdukcija: Ivanović ubijen sa šest metaka iz duge devetke - Sputnjik Srbija\n21:34 05 Mart 2021\nObdukcija: Ivanović ubijen sa šest metaka iz duge devetke\n18:30 16.01.2018 (osveženo 18:23 17.01.2018) Preuzmite kraći link\nObdukcioni nalaz je pokazao da je lider pokreta Sloboda, demokratija, pravda Oliver Ivanović jutros ubijen sa šest metaka iz pištolja „duga devetka“, rekao je direktor Kliničko-bolničkog centra u Kosovskoj Mitrovici Milan Ivanović.\n„Postoji šest ulaznih rana i četiri izlazne, dva metka su se zadržala u telu. Povrede su u predelu gornjeg dela grudnog koša“, precizirao je Ivanović nakon obdukcije koja je trajala oko četiri sata.\n© Foto : Mirlsav Ivanović/Fejsbuk\nBrat Olivera Ivanovića za Sputnjik: Istinu će odneti pod zemlju\nPrema njegovim rečima, hici su povredili Ivanovićeve vitalne organe, gornju aortu, šuplju venu i jetru, usled čega je došlo do trenutnog iskrvarenja.\nDirektor bolnice je dodao da je telo ubijenog Ivanovića nakon obdukcije preuzela porodica.\nNa čelu tima obducenata bila je obducent Suzana Matejić sa Medicinskog fakulteta u Kosovskoj Mitrovici, a prisustvovali su joj i predstavnici Euleksa i predstavnici Instituta za sudsku medicinu iz Prištine.\nNakon obdukcije, telo ubijenog Ivanovića odneto je u njegov porodični dom, a sutra će biti transportovano za Beograd, gde će biti sahranjen na Novom groblju.\nOliver Ivanović, Kosovska Mitrovica\n05/03 21:20 Srpski kamiondžija napravio haos u Istanbulu /video/\n05/03 20:46 Đurđević digao ruke od Srbije – igraće za Crnu Goru!


Politička berza još otvorena\nDok koalicija Za evropsku Srbiju tvrdi da ima većinu potrebnu za formiranje buduće Vlade Srbije, Radikali istovremeno navode da su „na putu“ da formiraju Vladu. Obe političke grupacije to su saopštile srpskom predsedniku Borisu Tadiću koji je danas, jednaest dana od izbora, otpočeo konsultacije o formiranju Vlade.\nIstovremeno, Socijalisti bez kojih ni jedna od vodećih partija ne može računati na uspeh u post-izbornim pregovorima, saopštili su da nastavljaju konsultacije, ali će prethodno otpočeti i pregovore o ulasku u Socijalističku internacionalu.\nLider donedavno marginalne stranke “Jedinstvne Srbije” Dragan Marković poznatiji pod nadimkom Palma, izbio je u prvi plan. Sa svoja tri poslanika, koliko mu pripada unutar koalicije okupljene oko Socijalista, lako može odlučiti u kom pravcu će krenuti Srbija. Pred odlazak na konsultacije sa predsednikom Tadićem u sedištu Socijalističke partije Srbije prisustvovao je oproštaju od odlazećeg ambasadora Kine, Lu Guobanga, da bi potom zajedno sa liderom Socijalista Ivicom Dačićem izbegao odgovor na najbitnije pitanje:\nMarković: “Ta tema će biti posle 13 časova.”\nDačić: “Nemojte na kvarno da postavljate pitanja. Jesmo se dogovorili da pitate o odnosima Srbije i Kine?!”\nMarković: “I nemojte da mislite da ova koalicija nije jedinstvena.”\nDva sata kasnije Marković je reč u ime kolicije u kojoj je, prepustio Ivici Dačiću. On je nakon sastanka sa predsednikom Tadićem saopštio da njegova koalicija (koja je na ivici postizanja sporazuma o savezu sa Radikalima i Koštunicom u Beogradu) nastavlja razgovore sa Šešeljevom strankom i Koštuničinom koalicijom, te da nikakvih, pa ni tajnih razgovora nije bilo sa Demokratskom strankom:\n“Zašto bi mi radili tajne sastanke? Pa mene prate sve službe ovoga sveta.”\nDačić je još dodao:\n“Mi nismo vodili nikakve razgovore sa Demokratskom strankom zato što smatramo da mi nismo ovde na berzi pa da razgovaramo o tome ko daje više. U svakom slučaju nećemo se tako ponašati, govorićemo o principima i kvalitetima naše saradnje. I naravno ne možemo u vreme dok razgovaramo sa jednima da razgovaramo i sa drugima.”\nSocijalisti će nastaviti pregovore o Vladi nakon povratka iz Grčke, gde lideri te stranke putuju u petak kako bi sa liderom tamošnjih Socijalista Jorgosom Papandreuom razgovarali o njihovom priključenju Socijalističkoj internacionali.\nUprkos rezervisanosti SPS-a, potpredsednik Demokratske stranke, koja je stub liste Za evropsku Srbiju, Dušan Petrović izjavio je da taj blok može da obezbedi većinu za formiranje nove Vlade. Posle sastanka sa predsednikom Tadićem (koji je i lider njegove partije) kazao je da će to biti Vlada koja će nastaviti da Srbiju vodi ka Evropskoj uniji, ratifikovati Sporazum o pridruživanju i stabilizaciji i nastaviti pravnu borbu za Kosovo i Metohiju:\n“Takođe smo predložili predsedniku da u okviru svojih ustavnih ovlašćenja utvrdi kandidata za predsednika Vlade koji će u Parlamentu i u konsultacijama pre sednice Parlamenta stvoriti većinu. Lista za evropsku Srbiju će u vrlo kratkom vremenu početi zvanične konsultacije i zvanične razgovore sa predstavnicima svih drugih lista koje imaju predstavnike u Narodnoj skupštini Republike Srbije.”\nSrpska radikalna stranka je “na putu” da formira Vladu sa koalicijom DSS-NS i sa grupom stranaka okupljenih oko SPS-a, izjavila je funkcionerka te partije Nataša Jovanović posle desetominutnog sastanka sa Borisom Tadićem. Jovanovićeva je navela da je osim toga predsedniku Tadiću odgovorila na još jedno vrlo konkretno pitanje:\n„Njegovo drugo pitanje je bilo ko će biti mandatar za sastav nove republičke Vlade. Rekla sam da smo mi saglasni u okviru te buduće koalicije da to bude doktor Vojislav Koštunica predsednik Demokratske stranke Srbije i nosilac liste DSS – Nova Srbija.“\nMeđutim, posle sastanka sa Tadićem, bliski Koštuničin saradnik Slobodan Samardžić, ovog puta kao predstavnik koalicije DSS-Nova Srbija, nije mogao da ponovi tvrdnju Nataše Jovanović:\n„Dobro, ako je to rekla Nataša Jovanović ja to ne mogu da demantujem, samim tim što je ona rekla. Ja hoću javnosti da kažem da je mandatar onaj predstavnik unutar ove koalicije čije će se ime javno pojaviti posle potpisivanja koalicionog sporazuma. To se još nije dogodilo i ja ne želim dok se formalno te radnje ne završe da javnosti to govorim pogotovo ne javnosti pre nego što o tome obavestimo predsednika Republike.“\nLider Liberalno demokratske pratije Čedomir Jovanović izjavio je posle konsultacija sa Tadićem da LDP podržava listu "Za evropsku Srbiju" i izrazio nadu da će Tadić toj listi poveriti mandat za sastav nove Vlade. Po Ustavu Vlada Srbije mora biti formirana najkasnije tri meseca po konstituisanju Skupštine, što je zakazano za 19. jun.


Pastor: Mađarska revolucija je simbol borbe za slobodu | Autonomija\nPastor: Mađarska revolucija je simbol borbe za slobodu\nSećanje na herojski pokušaj otpora sovjetskom režimu\nPredsednik Saveza vojvođanskih Mađara Ištvan Pastor izjavio je večeras da je sećanje na Mađarsku revoluciju iz 1956. godine zapravo slavljenje čovekove večite ambicije za borbu za slobodu.\nPastor je na proslavi povodom godišnjice revolucije u Mađarskoj 1956. godine rekao da sloboda nikada ne može da bude potpuna i dodao da je zato važno podsećati na ideju o značaju slobode za čoveka.\nOn je podsetio da je oktobra 1956. godine veliki broj ljudi, bežeći iz Mađarske, prešao u Jugoslaviju, gde su na Paliću pronašli utočište.\nPastoru je u ponedeljak u Budimpešti dodeljeno visoko mađarsko odlikovanje za ljudsko dostojanstvo za doprinose u unapređenju srpsko-mađarskog prijateljstva.\nMađarska revolucija iz 1956. godine trajala je od 23. oktobra do 10. novembra i predstavljala je otpor staljinističkoj vladi Mađarske i njenim sovjetskim mentorima.\nRevolucionari su uspeli da sruše vladu, koju je zamenila privremena vlada na čelu sa Imreom Nađem koji je proglasio neutralnost Mađarske i izlazak iz Varšavskog pakta.\nTrupe Sovjetskog Saveza su, međutim, intervenisale 4. novembra, slomile otpor ustanika za šest dana i instalirali novu prosovjetsku vladu na čelu sa Janošem Kadarom.\nU ustanku je poginulo nekoliko hiljada Mađara, kao i nekoliko stotina sovjetskih vojnika. Nekoliko desetina hiljada Mađara završilo je u zatvorima, a više od 200.000 je izbeglo preko granice.\nMađarska revolucija je predstavljala najozbiljniji udarac tadašnjoj sovjetskoj hegemoniji u istočnoj Evropi,


VAŠA KRV NIJE OD ZLATA\n"Vaša krv nije napravljena od zlata"\nKhalid isplanirao napad 11. septembra "od A do Ž" i odrubio glavu novinara "Wall Street Journala"\nSkica Khalid Sheikh Mohammeda iz sudnice\nKhalid Sheikh Mohammed, izjavio je na sudu da je organizovao terorističke napade na New York i Washington 11. septembra 2001. od A do Ž, da je "blagoslovljenom desnom rukom" odrubio glavu novinaru "Wall Street Journala" Danielu Pearlu i optužio SAD da su u ime nacionalne bezbjednosti ubile milione ljudi.\nOn se izborio za dozvolu da se pred američkim vojnim sudom pojavljuje u kamuflažnoj uniformi koju je kao taliban nosio u Afganistanu i ocijenio da Vlada SAD koristi nacionalnu bezbjednost kao opravdanje za zločine.\nMnogi mogu da ubijaju, muče ljude i hapse njihovu maloljetnu djecu u ime nacionalne bezbjednosti, rekao je četrdesetsedmogodišnji Mohammed pred sudom u američkoj bazi Gvantanamo.\nOn je to izjavio povodom zahtjeva tužioca da se zbog nacionalne bezbjednosti ne otkrivaju detalji o njegovom višegodišnjem boravku u tajnim zatvorima američke Centralne obavještajne agencije, javlja AP.\n"Dok vlada tuguje zbog ubistva 3.000 osoba 11. septembra, trebalo bi da žalimo i jer je Vlada SAD ubila milione ljudi", rekao je Mohammed i dodao: "Vaša krv nije napravljena od zlata, a naša od vode. Svi smo ljudska bića".\nOn je sa još četiri osobe su optuženi za terorizam i 2.976 ubistava.


Vučić u UN: Srbija neće pristati na poniženja u rešavanju kosovskog pitanja - Izazov\nVučić u UN: Srbija neće pristati na poniženja u rešavanju kosovskog pitanja\nNovi magazin 23. septembra 2020. 23:55\n„Verujemo da će posle dugog i teškog dijaloga moći da se dođe do rešenja, ali budite uvereni da Srbija nikada neće pristati na poniženja. Za nas nije prihvatljivo ništa što nije kompromis kojim obe strane moraju biti pođednako zadovoljne ili nezadovoljne“, kazao je Vučić.\n„Negujemo partnerske odnose sa državama Zapada, uključujući sve intenzivniju saradnju sa SAD, ali istovremeno se ponosimo izvanrednim odnosima sa Rusijom i Kinom. Kao što možete da vidite, mi to ne krijemo, ponosni smo na naša prijateljstva. Saradnja sa prijateljskim afričkim, azijskim i južnoameričkim zemljama takođe je u fokusu naše spoljne politike“, kazao je.\nNaveo je da je odluka o uspostavljanju „zelenih koridora“ u regionu bila korisna i da je omogućila nesmetan transport pomoći u vreme pandemije koronavirusa.\n„UN moraju biti prilagođene novim okolnostima i spremne za zajednički odgovor na izazove savremenog doba. Nova realnost u svetu predstavlja još jedan dokaz da savremeni izazovi ne poznaju granice država“, kazao je Vučić.


JAKIĆ: Povezivanje perspektiva za razvoj turizma! (VIDEO) | Happy BSC portal\nJAKIĆ: Povezivanje perspektiva za razvoj turizma! (VIDEO)\nOpština Pale pored Jahorine ima i ski centar Ravna planina, a njihovim povezivanjem gondolom, koje bi moglo početi sledeće godine, ne bi samo skijaši dobili novih 15 kilometara staza, nego bi i Pale realizovale svoj turističko ugostiteljski potencijal. Ski centar Ravna planina je na nekoliko minuta vožnje od Pala, prva je u BiH dobila gondolu koja izlazi na 1.300 metara nadmorske visine, a plan je da ski infrastruktura čiji je gondola simbol, a zatim i staze budu izgrađene do Jahorine, gde su hoteli na 1.600 metara, a vrhovi na preko 1.900 metara nadmorske visine. Direktor Turističke organizacije opštine Pale Dragan Jakić kaže da je to povezivanje perspektiva za razvoj turizma, koji onda pokreće druga grane privrede.\nSa Pala se ne odliva veliki broj stanovnika nego ostaju jer vide perspektivu u turizmu koji je najveći pokretač razvoja, kaže Jakić.\nPale su jedna od opština Istočnog Sarajeva i univerzitetski centar, a turističku organizaciju formirale su pre četiri meseca. Pale će dobiti mnogo izgradnjom smeštajnih kapaciteta, kaže Jakić jer je plan Vlade Republike Srpske da se stopira gradnja na Jahorini kako bi se sačuvdali njeni prirodni potencijali.\nPale če u narednih šest meseci do godine dana završiti strategiju razvoja turizma, dodaje Jakić.\nPale će prvi put ove zime imati klizalište, a planovi su izgradnja info centra, Romanijske kuće gde bi se služili proizvodi ovog podneblja i Muzej Jahorine kao olimpijskog brenda ovog kraja.\nPale su jedna od opština Istočnog Sarajeva i univerzitetski centar, a turističku organizaciju formirale su pre četiri meseca jer je prepoznato da će turizam biti pokretač razvoja ovog kraja.\n- Pale su prva prestonica Republike Srpske, njena kolevka, a posle rata imamo dinamičan razvoj i daljim razvojem Jahorine i Ravne planine, Pale postaju mesto poželjno za život - rekao je Dragan Jakić.


"Leoni" u Kraljevu, kako teku radovi - Izazov\n„Leoni“ u Kraljevu, kako teku radovi\nRadio-televizija Srbije 13. septembra 2018. 19:44\nNa Ratarskom imanju u Kraljevu gradi se pogon od 45.000 kvadrata. Serijska proizvodnju investitor planira da počne krajem iduće ili početkom 2020. godine.\nKlemens Saks, generalni direktor kompanije "Leoni" Srbija kaže da će inženjeri biti veliki deo radnika koji će se zaposliti, ali su potrebni i radnici sa nižim stepenom obrazovanja.\n"Potrebni su nam ljudi koji će biti lojalni kompaniji, a da bismo ih dobili uradićemo mongo. Biće im plaćen prevoz, obrok u kantinama u fabrici. Najmanja plata biće 20 procenata veća od minimalne zarade u Srbiji", rekao je Klemens Saks.\nSnežana Prelić, direktorka kraljevačke filijale Nacionalne službe za zapošljavanje kaže da je 35 osoba ušlo u jednu ozbiljnu priču same obuke i prva grupa od 13 lica je zasnovala radni odnos i nalazi se trenutno na obuci u kompaniji "Leoni".\nManji broj nezaposlenih neće biti jedina dobit od dolaska stranih investitora, nadaju se u lakolnoj samoupravi.\n"Izgradnja velikih fabrika kao što su fabrika Leoni ili Taipa grupe zahteva izgradnju dosta malih fabrika, takozvanih komponentaša. To će naravno biti fabrike naših proizvođača, to će biti i fabrike Kraljevčana", kaže Predrag Terzić, gradonačelnik Kraljeva.\nU izgradnju pogona u Kraljevu, četvrtog koji gradi u Srbiji, nemačka kompanija uložiće 60 miliona evra.\nEfektiva pozvala banke na razgovor o obeštećenju onih koji su otplatili kredit u…\nItalijanski kapital ulazi u kompaniju E-nergia, najvećeg privatnog snabdevača strujom…\nCena benzina i dizela biće stabilna\nMali: Kompromisno rešenje o kreditima u švajcarcima državu košta 11,7 milijardi…\n„Turski tok“ kao balkanska slagalica\nEfektiva pozvala banke na razgovor o obeštećenju onih koji su…\nItalijanski kapital ulazi u kompaniju E-nergia, najvećeg privatnog…\nDOMAĆEG KROMPIRA NI ZA LEK: Sve manje seje, sve proizvedeno smo…


Kick Kong sprema egzotični džangl nastup za Doček 7529.\nNjegov nastup u Kulturnoj stanici Mlin biće dostupan onlajn 13. januara putem platforme visitns.rs, čime je program Dočeka, uz internacionalno poznate i nagrađivane izvođače, upotpunjen imenom još jednog mladog umetnika koji uspešno širi glas dobre muzike i andergraund kulture u svom najfinijem obliku.\nMarko je rođen u Zaječaru, a već duže vreme živi i stvara u Novom Sadu. Osnovu njegovog zvuka čini hip-hop, a to je ujedno i prvi žanr koji ga je okupirao i uz koji je ostao i danas. Kako je sazrevao, na njegov rad je sve više uticala britanska scena i zato u njegovim setovima ima primesa džangla i klasičnog dram&bejsa. Sarađuje sa brojnim domaćim izvođačima i jedan je od osnivača umetničke organizacije Outworld.\nPoslednjih godina Kick Kong nastupa na žurkama i festivalima širom bivše Jugoslavije, ne odstupajući od svog primarnog i prepoznatljivog zvuka.\nNovosađani već četvrti put za redom obeležavaju Doček kroz koncept dva kalendara, dva računanja vremena, 31. i 13. januara. Evropska prestonica kulture ove godine opredelila se za alternativni – onlajn format programa, pa će tako pored Marka Veselinovića 13. januara, nastupiti violinista Stefan Milenković, Vasil Hadžimanov, Kamerata akademika, Električni orgazam, Buč Kesidi, bend Džezva & Džezvica, mlada violinistkinja Lana Zorjan, Novosadski duvački kvintet, sopran Agota Vitkai Kučera sa pijanistkinjom Jelenom Simonović Kovačević. Njima će se pridružiti i srpski reper Filip Arsenijević, koji će za ovu priliku nastupiti u inovativnom aranžmanu Surreal & Beyond, potom hor Sveti Stefan Dečanski sa gudačkim orkestrom Orfelin, dok će najmlađi uživati u Operi za decu Udruženja umetnika Visoko C.\nFoto: Damir Trnovac\nDoček, Kick Kong, Mlin


BiH je jedan od favorita Evrope za vizne olakšice | Kliker.info\nTačnije, to će biti prvi zvanični sastanak bh. delegacije i predstavnika Vijeća Evrope nakon što je Evropska komisija dala preporuku da započnu pregovori o potpisivanju ova dva sporazuma. Što se tiče sporazuma o readmisiji, Dautbašić taj dio posla smatra već završenim :\n”BiH je do sada potpisala te sporazume sa svim zemljama Šengena izuzev Francuske i Finske, a taj dio posla trebao bi biti završen do kraja godine. Bez obzira na to, mi se nadamo da ćemo i sporazum o readmisiji s EU potpisati u istom periodu”.\nKada su u pitanju pregovori o liberalizaciji viznog režima, Dautbašić ističe da će bh. delegacija ustrajati na zahtjevu da se olakšice odobre za devet kategorija građana koje je krajem maja predložila u Briselu.\nIako je neminovno da se BiH posmatra u paketu zemalja zapadnog Balkana, te da njen napredak ka viznim olakšicama umnogome ovisi i od susjeda, Dautbašić podvlači da je nemoguće osporiti zapažene rezultate koje je naša zemlja postigla na planu sigurnosti.\n”U tom paketu BiH je sigurno jedan od favorita Evrope, jer je uradila mnogo u pitanjima koja su za EU najbitnija, a to su sigurnost granica, kretanje i boravak stranaca i azil. To su naši aduti koji nam daju puno pravo da budemo optimisti i vizne olakšice očekujemo do kraja godine” kazao je Dautbašić. Za diplomate, nosioce službenih pasoša i članove posada civilnih aviona traži se ukidanje, a za studente, naučnike, novinare, univerzitetske profesore i akademike, poslovne ljude, sportiste i kulturne radnike izdavanje višekratnih ili dugoročnih viza. Olakšice su zatražene i za pripadnike vjerskih zajednica te uposlenike u firmama koje se bave špediterskim poslovima.


POSLOVI NE TRPE BOLOVANJE: Patrijarh Irinej radi i u bolnici : Nadlanu.com\nObjavljeno 1. sep 2019. / 12:45:57\nNe samo što nema ni pomisli da njegovu svetost, patrijarha Irineja, neko zamenjuje dok je na lečenju na Vojnomedicinskoj akademiji u Beogradu, već on, i u bolnici obavlja redovne poslove poglavara SPC mitropolita Beogradsko-karlovačkog.\nPatrijarh na VMA, u krugu njegovih saradnika, potpisuje akta i druga dokumenta, daje instrukcije za rad, dobija redovno informacije o svim poslovima vezanim za redovni rad.\nPRESTANITE DA NAM SAHRANJUJETE OCA PRE VREMENA: Oglasili se…\nPatrijarh Irinej je, kako kažu njegovi bliski saradnici, pun energije, elana i živosti psihičke i fizičke, ali se, ipak, premorio, nije se odmarao posle dugih putovanja i teških obaveza. Znao je da služi satima liturgiju a da, recimo, posle toga uđe u klimatizovanu prostoriju "kao da ima četrdeset, a ne 90 godina". Očito, sada će dobiti od lekara savete šta sve treba da čini, kako se ne bi ponovo našao u sličnoj situaciji, s obzirom da je u drugom pogledu, s obzirom na godine, u dobrom stanju.\nNjegova svetost, jedva čeka da se potpuno oporavi, jer želi da ispuni sve obaveze koje ga očekuju, a iscpljenost i tegobe koje je imao, ni u kom slučaju i nikako ga, ni u jednom trenutku nisu zabrinule.


Kako prenose američki mediji, Lejkersi i Sansi bi u trejd želeli da uključe i treću ekipu, a “jezerdžije” su voljne da se odreknu Kentavijusa Kaldvel-Poupa, kojem ugovor ističe na kraju ove sezone. Kako se spekuliše, taj treći tim bi mogla da bude Filadelfija, koja ima velikih problema sa Markelom Fulcom, mladim plejmejkerom koji ima problem sa povredom otkako je došao u ligu NBA draftom 2017. godine.\nU tom slučaju tim Igora Kokoškova bi dobio preko potrebno pojačanje na poziciji “jedan”, ali bi i rizikovali s obzirom da je Fulc na pragu da postane jedan od najgorih prvih pikova u istoriji lige, ako se nešto ne promeni kod njega u igri, a pre svega psihički.\nDakle, Fulc bi otišao u Finiks, Ariza u Lejkerse, a Kaldvel-Poup u Filadelfiju, koja bi dobila i neke pikove, verovatno po jedan od obe ekipe. Za sada je sve u domenu spekulacije, barem što se tiče celokupnog trejda, dok je jedino sigurno da su Lejkersi baš “zagrizli” za Arizu.


Nova sniženja u Tudorsu - Ozonpress :: internet portal\nModni brend „Tudors“, poznat u svetu muške mode, nastavlja sa letnjim akcijama sniženja cena.\nOd danas, na sav asortiman, važi popust od 25 odsto! Prodajno mesto u Čačku nalazi se na Gradskom šetalištu.\n„Tudors“ je lider u proizvodnji košulja za muškarce svih godina i modnih pravaca, a nudi i polo majice, džempere, rolke i veliki izbor aksesoara – kravate, leptir-mašne, tregere, kaiševe, donji veš i drugo.\n„Tudors“ je nastao u Turskoj od male porodične firme za proizvodnju košulja. Sinovi su nastavili tradiciju koju je započeo njihov otac, a za samo nekoliko godina brend je postigao veliki uspeh, tako da sada ima više od 230 radnji u svetu\nŠTA MOŽETE DA KUPITE\n* polo majice\n* dugmad za manžetne\n* donji veš itd.\nJoš jedna prevara poljoprivrednika: Kako je aronija postala utopija


Dokumentarna izložba - Kulturni pejzaž budvanskog priobalja - Krug mladih\nDokumentarna izložba - Kulturni pejzaž budvanskog priobalja\nDokumentarna izložba „Kulturni pejzaž budvanskog priobalja“, biće upriličena u hotelu „Budva“ povodom Svečane sjednice Skupštine opštine Budva, u srijedu, 22. novembra 2017. godine, u 11 časova, povodom programa kojim se obilježava Dan opštine Budva.\nU pitanju je izložba koju su koncipirali arhitekta Slobodan – Bobo Mitrović iz Budve i arheolog i menadžer u kulturi Dušan Medin iz Petrovca. Izložbu čini devet većih izložbenih panoa sa reprodukcijama dokumentarnih savremenih i starih fotografija, pisane, tehničke i crtane građe (vlasništvo uglavnom privatnih lica, institucija i organizacija). Na svakom panou prikazan je jedan od devet izabranih lokaliteta šireg budvanskog kulturnog pejzaža: Mogren, crkve u Starom gradu, Citadela, ostrvo Školj, podvodni sprud Tunja, Miločer, Sveti Stefan, ostaci utvrđenja Kastelo i Lazaret u Petrovcu, i ostrva Katič i Sveta Neđelja ispred Petrovca.\nIzložba je bila dio projekta „Kulturni pejzaž budvanskog priobalja“, koji je JU Muzeji i galerije Budve u saradnji sa Ministarstvom kulture Crne Gore organizovala u okviru „Dana evropske baštine“ koji su krajem septembra ove godine po prvi put održani u Budvi, a čija je centralna tema bila – kulturna i prirodna baština. Ovogodišnji program „Dana evropske baštine“ u realizaciji naše Ustanove, obuhvatao je, pored pomenute izložbe, niz stručnih predavanja relevantnih arhitekata i istoričara umjetnosti, kao i promociju knjige, što je pobudilo veliko interesovanje domaće i inostrane stručne i šire javnosti, pa se sa zadovoljstvom može konstatovati da je u pitanju jedna od najbolje posjećenijih i najatraktivnjih dokumentarnih izložbi ove javne ustanove tokom 2017. godine.


iPhone SE2 prolece 2020, iPhone SE2 kad stiže, šta ce imati, iPhone SE2 opis, info, karakteristike | Tech | Uređaji\nApple predstavlja iPhone SE2, NAJJEFTINIJI IPHONE DOSAD, evo šta donosi! | Smartlife RS\nApple predstavlja iPhone SE2, NAJJEFTINIJI IPHONE DOSAD, evo šta donosi! 0 Podeli Podeli na facebook Podeli na twitter Podeli na viber Pošalji na mail\nJoš uvek ne znamo da li će Apple predstaviti iPhone SE2 ili će mu ime biti promenjeno, ali je definitivno, tvrde izvori iz industrije, da naslednik iPhone SE modela stiže.\nPročitajte, obavezno i ove Apple vesti:\niPhone SE je i dalje jedan od najprodavanijih telefona i verovatno najpopularniji iPhone do sada, mada to kompanija Apple nikad nije potvrdila. Svi, koji imaju iPhone SE ga obožavaju i osim baterije nisu imali nikakvih problema (nakon zamene baterije sve i dalje radi tip-top). Ipak, kako je iPhone SE predstavljen još u martu 2016. godine odavno je vreme da upoznamo naslednika.\nPrema dosad dokazanom analitičaru Apple prilika na tržištu, Mingu Čiu Kuu, kompanija Apple najaviće iPhone SE2 u prvom tromesečju sledeće godine. Biće to praktično iPhone 8S, odnosno imaće izgled iPhone 8 telefona, ali većinu hardvera, koji imaju iPhone 11 telefoni, uključujući najmoćniji čipset na planeti (u 4G domenu), Apple Bionic A13.\nNaravno, specifikacije neće biti “da vas oduvaju“, ali će biti taman dovoljne za narednih nekoliko godina kvalitetne upotrebe. Pričamo o 326 piksela po inču ekranu, LCD tipa, oko 3 GB RAM-a, 64 GB memorije, lightning portu, Touch ID dugmetu i kameri, koja je slična iPhone 11 po mogućnostima, ali će biti sa jednim sočivom, kao na iPhone 8, što se hardvera tiče.\nCena bi trebalo da krene od 399 dolara za bazični model i da ide do 449 dolara, koliko sad košta iPhone 8. iPhone SE2 bi trebalo da bude sledeći model iPhone 6 i iPhone 6S korisnika, koji ne žele fensi uređaje, kakvi su iPhone X, iPhone XS ili iPhone 11, ali žele nešto moćnije od iPhone 8 ponude. S obzirom na to da će iPhone SE2 biti kompaktniji, uz ekran od 4,7 inča, ali će imati noviji hardver, trebalo bi da bude taman pravi paket mogućnosti i kompromisa, koji su korisnici i kod modela iPhone SE voleli.\nŠta biste vi voleli da vidite na budućem iPhone SE2 uređaju?


IZ ZEMLJE IZNOSE STOTINE MILIONA EVRA: Kako strane banke uz podršku vlasti pljačkaju Srbiju i njene građane - Naša Borba\nIZ ZEMLJE IZNOSE STOTINE MILIONA EVRA: Kako strane banke uz podršku vlasti pljačkaju Srbiju i njene građane\nSrbija se trenutno nalazi u stanju budžetskog deficita od oko 5 milijardi evra, sa trgovinskim deficitom od oko 6 milijardi evra, opterećena javnim dugom od preko 35 milijardi evra… Kojim sve kanalima odlazi novac iz naše zemlje? Jedan od kanala su strane komercijalne banke, koje su u Srbiju došle posle 5. oktobra 2000. godine.\nPored velikog talasa poskupljenja koji je zapljusnuo građane Srbije poslednjeg meseca 2020. godine, još jedna stavka u budžetu svakog građanina koji ima tekući račun u banci biće skuplja u sledećoj godini od 15% do 60%. U pitanju je održavanje tekućih računa koje građani moraju da imaju, jer preko njih primaju zarade i penzije. Osim ove usluge, povećane su cene SMS obaveštenja, korišćenja bankomata i td. Procene govore da će građani održavanje računa plaćati prosečno oko 2.300 dinara godišnje, a u nekim slučajevima i znatno više.\nBroj zaposlenih u Srbiji je oko 2.200.000, a penzionera oko 1.700.000, ukupno 3.900.000 ljudi sa tekućim računom, s tim da bi to bio minimalan broj, jer tekući račun poseduju i druge kategorije stanovništva. Procenjuje se da će prosečna cena održavanja tekućeg računa posle ovog poskupljenja biti oko 2.300 dinara godišnje, a u nekim slučajevima i više.\nUkoliko pomnožimo minimalni broj tekućih računa sa prosečnom cenom održavanja, dolazimo do svote od 8.970.000.000 dinara godišnje, tojest više od 76 miliona evra koje građani Srbije svake godine poklone komercijalnim bankama za uslugu koja praktično i ne postoji, jer je po automatizmu vrše računarski algoritmi.\nOva svota je, razume se, znatno viša, ako se uzme u obzir da je broj tekućih računa ipak veći od ovde obračunatog, a takođe prisutne su i druge prateće usluge banaka. Jedna od najpaprenijih „usluga” predstavlja zaduživanje takozvanim dozvoljenim minusom, na koji se obračunava astronomska kamata od 30 do 40%.\nDrugim rečima, primorani da svoje plate i penzije primaju preko računa banaka koje su pretežno u stranom vlasništvu, srpski građani plaćaju specifičan vid paraporeza stranom bankarskom faktoru, a da zauzvrat praktično ne dobijaju ništa. Komercijalne banke samostalno odlučuju o ceni svojih usluga i nisu u obavezi da unapred dostavljaju Narodnoj banci obaveštenje o promenama tarifa za usluge koje plaćaju klijenti, već su o tome dužne samo da izveste klijenta najmanje dva meseca ranije.\nNa srpskom tržištu posluje 26 banaka, 14 platnih institucija i dve institucije elektronskog novca. Posle prodaje 83% državnih akcija Komercijalne banke (koja je pokrivala čitavih 11% bankarskog tržišta i bila treća po učešću na njemu) Novoj ljubljanskoj banci, u strukturi bankarskog sektora Srbije 20 banaka je u većinskom stranom vlasništvu, tri u vlasništvu Republike Srbije, a to su Banka Poštanska štedionica, MTS banka i Srpska banka, a tri banke su u vlasništvu domaćih privatnih lica.\nOčigledna je predominacija stranog bankarskog faktora u odnosu na domaći, koji je sa prodajom Komercijalne banke znatno oslabio. Prema podacima Narodne banke, na tržištu su najjače Inteza i Unikredit banka, koje drže oko 27% bankarskog tržišta. Ista institucija daje podatke sa kraja 2019. godine koji govore da je učešće banaka sa stranim kapitalom iznosilo 75,7 %. Sa prodajom Komercijalne banke i njenog učešća sa oko 11%, učešće stranih banaka popelo se na oko 87%.\nPrema izjavama Narodne banke, promene na bankarskom tržištu događaju se po doktrinarno prihvaćenim tržišnim principima. Međutim, stručnoj javnosti je poznato da je Komercijalna banka prodata stranom faktoru po sporazumu (ili „sporazumu”) sa Međunarodnim monetarnim fondom.\nPosle petooktobarskih promena banke su počele da niču kao pečurke posle kiše – u kratkom periodu pojavilo se oko 80 banaka. Pod pritiskom stranog (tj. američkog) faktora usledilo je 2002. godine uvođenje stečaja u četiri velike državne banke: Beogradske banke, Beobanke, Jugobanke, Investbanke, a sve pod izgovorom da toliko loše posluju da mogu ugroziti privredu.\nTakođe, iste godine ukinut je Zavod za obračun i plaćanje (ZOP), (naslednik Službe za platni promet i Službe društvenog knjigovodstva), čime je država izgubila mogućnost da prati kretanje novca preduzeća unutar zemlje i van nje, sprečava poresku evaziju i korupciju. I ne samo to, već se odrekla velikih prihoda od finansijskih transakcija, koje su prepuštene komercijalnim bankama.\nSame banke nisu bile ni dovoljno stručne ni zainteresovane da beleže i prate tokove novca, jer bi efikasnim nadzorom gubile klijente. Na ovaj način potpuno je uništeno domaće finansijsko tržište. Očigledno je da su te mere preduzete kako bi se smišljeno otvorio prostor za ulazak stranog bankarskog kapitala, koji, kako se po podacima vidi, danas u ogromnom procentu preovlađuje u Srbiji.\nDržavnim bankama u toku devedesetih godina može se staviti na teret moratorijum na podizanje devizne štednje (tzv. stara devizna štednja) kao i zloupotrebe ondašnjih funkcionera vlasti, koji su koristili ekstra-privilegiju da kupuju devize po zvaničnom kursu banaka koji je bio višestruko niži od tzv. uličnog kursa namenjenog stanovništvu, a takođe su uzimali povoljne dinarske kredite koje nisu realno otplaćivali, jer ih je vremenom progutala inflacija. U pitanju su bile i druge vrste malverzacija. Ali, uprkos tome, nijedna zemlja iz takvih ili sličnih špekulativnih razloga ne uništava svoje banke. Primer je Amerika u doba ekonomske krize iz 2008. godine: uklonjen je menadžment banaka koje su loše poslovale i u njih je upumpala državni novac, spasivši ih od bankrota.\nBanke u Srbiji beleže rekordne dobiti. U 2018. godini prihodovale su preko 500 miliona evra, a u 2019. godini procenjuje se da su dostigle rekordnih 700 miliona evra. To je novac prikupljen na bankarskom tržištu od našeg naroda, a njime po svom nahođenju raspolaže strani faktor i ako želi, može ga izneti iz zemlje. Od poslovanja ovih banaka naša zemlja trpi štetu, uprkos zvaničnim ubeđivanjima da su te banke oslonac, kreditor naše privrede. NJihov cilj je isključivo profit, njih srpska privreda ne zanima.\nPrivredi Srbije neophodna je domaća investiciona banka koja bi davala podstrek domaćoj privredi i njenom razvoju i čiji prevashodni cilj ne bi bio profit i samo profit, što je slučaj sa svim stranim bankama. Ključno je da novac između banaka i privrede cirkuliše u našoj zemlji, a ne da se iznosi iz nje.\nPrethodni tekst“STRADANJE” VUČIĆEVO: Nije viđeno od pojave hrišćanstva (VIDEO)\nSledeći tekstKOVID-19 JE PROJEKAT: Narod mora na ulice da reši ovo ludilo!


pink.rs | DETALJAN SPISAK PRAVILA ZA LETOVANJE: U Grčku, Tursku i Hrvatsku sa svakom vakcinom, a evo šta je potrebno za ulazak u Crnu Goru, Albaniju i Egipat\nZa sada znamo da ćemo u neke najpoznatije turističke destinacije moći bez ikakvih ograničenja, u neke druge sa testom ili dokazom o vakcinaciji a u neke treće nećemo uopšte moći. Ipak, najave su da će se dosta toga još menjati...\nNa veliko zadovoljstvo naših građana Grčka je ove sezone otvorena za sve turiste iz Srbije a pre otvaranja sezone koja će početi 15. maja usvojeni su i propisi za ulazak kao i izlazak iz zemlje.\nPropisi za ulazak:\nZa sada važe pravila da će građani Srbije moći da uđu sa potvrdom da su vakcinisani bilo kojom vakcinom ili sa negativnim PCR testom ne starijim od 72 sata a deca starosti do 5 godina su oslobođena testiranja.\nDokaz odnosno potvrdu o vakcinaciji bitno je obezbediti najmanje 14 dana pre dolaska u Grčku, odnosno potrebno je da pre dolaska na granicu prođe 14 dana od primanja druge doze.\nOva potvrda mora sadržati pored ličnih podataka, tip primljene vakcije i broj doza. Takođe, putnici mogu biti testirani i brzim testom na graničnom prelazu.\nDržavljani Srbije moći će da uđu u Grčku avionom ili preko dva drumska prelaza između Grčke i Bugarske – Promahonas i Nimfea, a državljani Srbije koji imaju regulisan boravak u Grčkoj, kao i profesionalni vozači u drumskom transportu, mogu ući i preko ostalih graničnih prelaza.\nOd 15. maja biće otvoren i prelaz Evzoni, odnosno turisti će moći da putuju i preko Severne Makedonije, a kako je ranije najavljeno od 15. juna do 15. avgusta naši turisti koji budu putovali kroz Severnu Makedoniju neće morati da plaćaju putarinu.\nSvi putnici koji dolaze u Grčku, moraju prethodno popuniti elektronski obrazac prijave - Passenger Location Form, preko sajta www.travel.gov.gr (najmanje 24 časa pre ulaska u Grčku) i pri ulasku prezentovati dobijeni kod.\nEpidemiolozi ove države kažu da se situacija popravlja, a vakcinacija se odvija neverovatnom brzinom, a broj inficiranih je 434 na 100.000 stanovnika.\nVećina regiona je u crvenoj zoni, mada ima i onih koji su zbog povećanog broja obolelih ponovo u tamnocrvenoj, gde se ponovo uvodi totalni karantin, kao što je bilo na Kalimnosu, a sada je na Mesologi. Prema sadašnjoj epidemiološkoj slici, Grčka je s Italijom i Španijom i dalje u narandžastoj zoni.\nVlasti ove zemlje predhodno su naglasile da će do početka sezone imati kompletno vakcinisane ugostiteljske i turističke radnike kao i veliki broj stanovništva.\nPropisi za povratak\nAko se naši građani vraćaju kopnenim putem nisu potrebne nikakve potvrde, međutim ako izaberu da se sa odmora vrate avionom obavezna je potvrda o vakcinaciji ili negativan PCR test ne stariji od 72 sata. Ukoliko ne budu imali ništa od navedenog, moraće u kućni karantin od 10 dana.\nBugarska leto 2021.\nPropisi za ulazak\nDržavljani Srbije koji se odluče da svoj letnji odmor provedu na ovoj destinaciji za prelazak granice potreban je negativan PCR test ne stariji od 72 sata. Osim ovog Bugarska će priznavati i negativan brzi antigen test, ne stariji od 48 sati (računajući od datuma testiranja upisanog u dokument).\nZa vakcinisane turiste iz Srbije potreban je dokument o potpuno završenoj vakcinaciji, a za one koji su preležali koronu osim sa gore navedenim dokumentima, mogu ući i sa dokumentom koji pokazuje pozitivan rezultat PCR testiranja ili brzog antigen testa u periodu od 15. do 180. dana (računajući od datuma testiranja upisanog u dokument).\nU povratku iz Bugarske građani Srbije neće morati da imaju negativan test, kao ni dokaz o vakcinaciji jer su odlukom Vlade Srbije izuzeti ovih obaveza.\nBugarska ima 170 novih korona slučajeva na 100.000 stanovnika.\nProtekle godine Egipat je bio jedna od najvećih atrakcija za naše turiste, posebno iz razloga što je ova zemlja nije zatvarala granice za za naše turiste ni zbog korona virusa. Za one koji se odluče da i ove sezone letuju na ovoj destinaciji, postoje pravila za ulazak.\nDržavljani Srbije moći će bez ograničenja da uđu u Egipat ili tranzitiraju. ukoliko pripreme negativan PCR test, ne stariji od 72 sata. Režim ulaska sa obaveznim negativnim testom se primenjuje za turističke destinacije poput Hurgade, Šarm el Šeika, Tabe, Mars Alama, Marse Matruh i važi na čitavoj teritoriji Egipta.\nPrilikom ulaska u Srbiju iz Egipta, naši turisti moraće da imaju negativan PSR test ne stariji od 72 sata, ukoliko ne budu posedovali ovaj dokaz sledi im karantin od 10 dana.\nEgipat beleži 13 novih korona slučaja na 100.000 prema poslednjim podacima.\nZa povratak iz Turske u rodnu Srbiju je uslov je negativan PCR test, ili sledi desetodnevni karantin. Za vakcinisane, dovoljna je potvrda o vakcinaciji.\nTurska iako je još potpuno zaključana, najave su da će potpuno spremna dočekati sezonu i da nema razloga za brigu turista. Trenutno je u ovoj zemlji zabeleženo 461 novozaraženi na 100.000 stanovnika.\nZa ulazak u Tunis našim turistima neophodan je negativan PCR test, ne stariji od 72 sata. Po ulasku u Tunis obavezan je karantin u hotelu u trajanju od sedam dana, o trošku putnika. Nakon isteka 7 dana, radi se test i ukoliko je isti negativan, karantin se prekida.\nGrađani Srbije po povratku iz Tunisa dužni su da pripreme negativan PSR test kako bi izbegli karantin od 10 dana.\nTunis je prema poslednim podacima zabeležio Tunis 220 novozaraženih korona virusom na 100.000 stanovnika.\nDržavljani Srbije moći će da uđu u Republiku Kipar sa PCR testom koji nije stariji od 72 sata. Po dolasku na Kipar, lice se o svom trošku dodatno testira i ima obavezu samoizolacije do dobijanja negativnog rezultata.\nOsobe koje imaju regulisan boravak na Kipru mogu se ukrcati na let bez negativnog testa, ali onda su dužni po dolasku na Kipar da urade dva testa (prvi odmah po dolasku a drugi tri dana nakon dolaska, vreme između dva testa se provodi u samoizolaciji). Ukoliko su rezultati testova negativni, može se prekinuti samoizolacija. Rezultati testiranja moraju biti poslati na sledeću elektronsku adresu: monada@mphs.moh.gov.cy_\nPutnici koji poseduju sertifikat o vakcinisanju na teritoriji Kipra neće morati da budu podvrgnuti dodatnom PCR testiranju po dolasku na Kipar. Jedini uslov je da je prošao određen broj dana od poslednje primljene doze vakcine i datuma putovanja (Džonson i Džonson 14 dana, Moderna 14 dana, Fajzer-Biotik 7 dana, Astra-Zeneka 7 dana). Kineska i ruska vakcina za sada nisu priznate, kao uslov za ulazak na Kipar bez PCR testa\nSvi putnici su u obavezi da elektronski popune propusnicu (CyprusFlightPass) 24 sata pre leta na https://www.cyprusflightpass.gov.cy\nPovratak u Srbiju sa Kipra zahteva dokaz negativan PCR testi ili potvrda o vakcinaciji ili sledi karantin od 10 dana.\nKipar je registrovao 568 novih korona slučajeva na 100.000 stanovnika u jednom danu.\nHrvatska leto 2021.\nNaši državljani koji iz Srbije u Hrvatsku putuju iz turističkih razloga i imaju potvrdu o uplaćenom smeštaju (u hotelu, kampu, kod privatnog iznajmljivača ili u drugom obliku turističkog smeštaja), koji su vlasnici nekretnina u Hrvatskoj moraće da prilože negativan PCR ili brzi antigenski test, ne stariji od 48 sati.\nUmesto ovog postoji mogućnost da se priloži potvrdu o vakcinaciji ali da je prošlo više od 14 dana od primanja druge doze vakcine.\nTu je i opcija za one koji su preležali korona virus, granicu će moći da pređu uz lekarsku potvrdu da su preležali infekciju ili pozitivan nalaz PCR ili brzog antigenskog testa, međutim uz ovo je potrebno imati i dokaz o vakcinaciji najmanje jednom dozom\nDeca mlađa od sedam godina koja putuju u pratnji roditelja/staratelja izuzeta su od obaveze posedovanja negativnog PCR testa i samoizolacije ukoliko roditelji/staratelji poseduju negativan PCR test ili brzi antigentski test, odnosno potvrdu o vakcinaciji ili preboleloj bolesti COVID-19.\nZa srpske turiste, po povratku u Srbiju, neophodan je negativan PCR test kako bi izbegli karantin od 10 dana, ukoliko nisu vakcinisani. Ukoliko su vakcinisani, za povratak u zemlju bez karantina, dovoljna je potvrda o vakcinaciji.\nHrvatska za sada ima 510 zaraženih od korona virusa u jednom danu na 100.000 stanovnika.\nBosna i Hercegovina leto 2021.\nGrađani Srbije u BiH prilikom ulaska u susednu Bosnu neće morati da imaju PSR test kao dokaz da nisu zaraženi virusom korona. Prilikom ulaska neće im biti potreban ni dokaz o vakcinaciji, međutim, ukoliko ukoliko državljani Srbije ulaze u BiH iz drugih zemalja, neophodan je negativan PCR test, ne stariji od 48 sati.\nUlazak u Srbiju iz Bosne i Hercegovine je bez ograničenja, tako da našim turiistima u povratku iz Bosne ne treba bi ni negativan test a ni potvrda o vakcinaciji.\nBiH trenutno beleži 150 novoobolelih od korone na 100.000 stanovnika u jednom danu.\nDržavljani Srbije mogu ući u Crnu Goru bez posedovanja negativnog PCR testa preko svih graničnih prelaza u Crnu Goru, uz poštovanje zdravstvenih mera, u skladu sa zdravstvenim upozorenjem Instituta za javno zdrvlje Crne Gore.\nPo odluci republike Srbije, srpskim turistima po povratku iz Crne Gore u Srbiju neće trebati negativan PCR test kao ni dokaz o vakcinaciji.\nCrna Gora beleži 255 slučajeva u jednom danu na 100.000 stanovnika.\nEpidemiološka situacija u ovoj zemlji se stabilizuje i broj zaraženih je u znatnom padu u odnosu na početak godine.\nPo povratku iz Albanije grašanima Srbije ne treba nikakv dokaz, odnosno ne treba da prilože ni negativan PSR test a neće im biti potrebna ni potvrda o vakcinaciji.\nAlbanija dnevno ima 40 novoobolelih od korone na 100.000 stanovnika.\nOVO JE VAŽNO UKOLIKO PLANIRATE LETOVANJE: Evo kako da nabavite digitalni zeleni sertifikat sa kojim možete da putujete u inostranstvo!


Sinhronizovano i jednoglasno – Skupštine Srbije i RS zaštitile ćirilicu zakonom – DnevniZurnal\nby admin 16/09/2021, 17:29 1.6k Views\nPo hitnom postupku, sinhronizovano i jednoglasno, skupštine Srbije i Republike Srpske usvojile su Zakon o upotrebi srpskog jezika u javnom životu i zaštiti i očuvanju ćirilice. Vlast poručuje da se ovim zakonom samo čuva pismo koje gubi trku sa drugim pismima, bez ugrožavanja prava manjina i diskriminacije latinice.\nSednica posvećena očuvanju ćirilice imala je neuobičajen početak, predsednik parlamenta Ivica Dačić upozorio je poslanike da rasprava može i mora da traje do 15 časova, jer je za taj termin tempirano usaglašeno izglasavanje ovog Zakona u Beogradu i Banjaluci.\nBilo da je jednoglasno usvajanje završeno aplauzom ili udarcem čekića, obe skupštine u roku su odgovorile na inicijativu Aleksandra Vučića i Milorada Dodika, da se ćirilica zaštiti zakonom i da to bude ozvaničeno na praznik. Ministarka kulture poručila da je srpsko pismo iz različitih razloga gubilo trku sa ostalim pismima, sada moraju da je koriste svi koji posluju sa većinskim učešćem javnog kapitala, a ukoliko je privatni privredni subjekti budu favorizovali, biće nagrađeni poreskim i drugim olakšicama.\nGojkovićeva kaže novi zakon ne ugrožava nacionalne manjine i ne diskriminiše latinicu.\n„Sve je to vrlo jasno definisano i napravljena je ograda da se razveje strah, ako treba da se uopšte pojavi doza straha od pokušaja da se očuva jedno pismo kojim ja pišem od rođenja“, rekla je ministarka kulture Maja Gojković.\nA član Predsedništva BiH Milorad Dodik objasnio je da ni novi praznik, ni novi zakon, nisu upereni protiv drugih naroda u BiH i da je spreman da to dokazuje na svaki način.\n„Uspeli smo da legalizujemo da evo mi ovde danas imamo pravo na to, neki mlađi uopšte nemaju pojima kako je to bilo teško pre samo 10 godina, niste smeli da pomenete, a kamoli da ovako nešto stavite na dnevni red“, rekao je Dodik.\nPrimena novog zakona o očuvanju ćirilice u Srbiji počinje za šest meseci. U Republici Srpskoj taj zakon prvo mora da potvrdi Veće naroda, a Klub Bošnjaka već je, zbog, kako kažu, diskriminacije, najavio veto. Ako se tekst ne usaglasi, konačnu reč o tom zakonu daće Ustavni sud RS.


Putin: Ruska petrohemijska industrija ima ogroman potencijal - Sputnjik Srbija\n12:38 25 Januar 2021\n15:57 01.12.2020 (osveženo 16:06 01.12.2020) Preuzmite kraći link\n„Naši proizvođači su u stanju ne samo da zadovolje potrebe za kvalitetnim proizvodima u zemlji, nego i da zauzmu značajnije pozicije na globalnom tržištu, za šta imamo sve mogućnosti“, poručio je ruski predsednik.\nPrema rečima Putina, petrohemijska industrija u Rusiji pokazuje dobre rezultate, i on se nada da će broj perspektivnih projekata u toj sferi rasti.\n„Poslednjih godina petrohemijska industrija pokazuje dobre, sigurne rezultate, puštaju se u rad novi savremeni proizvodni pogoni, obim proizvodnje se povećava, postepeno se smanjuje zavisnost od uvoza“, objasnio je Putin.\nOn je dodao da će potražnja za naftom u svetu rasti za samo jedan odsto u narednih pet godina, a zatim će biti u padu.\n„Očekivana prosečna godišnja stopa rasta potražnje za petrohemijskim proizvodima u svetu je negde ispod četiti procenta. U narednih pet godina potražnja za naftom će biti jedan odsto, a nakon toga će doći do pada, na 0,1 odsto“, rekao je ruski lider na sastanku o strateškom razvoju petrohemijske industrije.\nPetrohemija, Rusija, Putin


Foto: N.N. | Akcioni plan nemogući spisak želja\nUroš Vukić 18.10.2019 07:15\nSARAJEVO, BANJALUKA - Savjet ministara BiH telefonski je usvojio Akcioni plan za realizaciju prioriteta iz analitičkog izvještaja Evropske komisije u kojem se navodi 729 mjera koje treba sprovesti u djelo i već sada je jasno da od tog posla neće biti ništa, posebno zato što se većina ovih mjera treba sprovesti tokom iduće godine i što Republika Srpska, vrlo vjerovatno, neće učestvovati u njegovoj realizaciji.\n"Pitanje je uopšte koje instrumente ima Savjet ministara za realizaciju toga i šta je to čime oni raspolažu. U ogromnoj mjeri to je nemoguće sprovesti i radi se o formalnom birokratskom ispunjavanju neke obaveze i to je praksa koja se radi već decenijama. Znači, radimo sve da ništa ne uradimo", rekao je za "Nezavisne" Miloš Šolaja, profesor na Fakultetu političkih nauka u Banjaluci.\nPoprilično ambiciozno, i to uglavnom u narednoj godini, Savjet ministara BiH predvidio je donošenje novog Zakona o VSTS-u, Zakona o SIPA te Zakona o poštanskim uslugama.\nTakođe, planom se dosta aktivnosti odnosi na borbu protiv kriminala i korupcije, uključujući i to da će vlasti sprovesti minimalno deset slučajeva organizovanog kriminala povezanog sa privrednim kriminalom i korupcijom.\nAkcionim planom BiH planira i usvajanje novog Zakona o sudovima, kao i Zakona o javnom radio-televizijskom sistemu, a u njemu su i pojedine strategije i mjere koje bi trebalo da dovedu do reforme javne uprave. O ovim problemima u Bosni i Hercegovini se priča već godinama, međutim gotovo ništa nije urađeno, tako da prevladava mišljenje da Akcioni plan koji je usvojen neće biti sproveden.\n"I sam analitički izvještaj je bio pristrasan i nije uvažavao ustavnu strukturu BiH. Akcioni plan ne bi trebalo donositi bez saglasnosti entiteta, posebno zato što su mnoge politike u isključivoj nadležnosti entiteta. Ne postoji šansa da se takav akcioni plan sprovede bez Republike Srpske", rekao je za "Nezavisne" Srđan Mazalica, poslanik SNSD-a u Narodnoj skupštini Republike Srpske i član Odbora za evropske integracije i regionalnu saradnju.\nInače, sam akcioni plan koji je usvojio Savjet ministara BiH u suštini sadrži mjere koje su proistekle iz analitičkog izvještaja Evropske komisije, koji je sastavni dio Mišljenja o zahtjevu BiH za članstvo u EU.\nMilorad Dodik, srpski član Predsjedništva BiH, rekao je da su ljudi iz SDS-a i PDP-a srušili mehanizam koordinacije, te da urušavaju ustavni poredak Republike Srpske. Naglasio je da je usvajanje pomenutog akcionog plana očigledan dokaz izdaje srpskih nacionalnih interesa.\n"Naša poruka je da taj akcioni plan za nas ne važi i pozivam Vladu RS da ga odbije. Ne može se praviti ovakav plan bez učešća svih nivoa vlasti. Zbog toga je i napravljen mehanizam koordinacije i zato je u tome trebalo da učestvuje Vlada Srpske", rekao je Dodik, naglasivši da SDS i PDP nastavljaju svoj put izdaje srpskog nacionalnog interesa u BiH i pitajući se zašto je teško da se poštuje mehanizam koordinacije jer se ništa drugo i ne traži.\nTakođe, naglasio je da su mehanizam koordinacije usvojili svi nivoi vlasti pa i Savjet ministara, istovremeno ističući da je Savjet ministara BiH donio i mehanizam koordinacije na telefonskoj sjednici, ali da su ga onda morali mijenjati četiri ili pet puta.\nPotpredsjednik Partije demokratskog progresa Igor Crnadak je kazao da Dodik samo glumi zabrinutost jer su za Akcioni plan zapravo glasali njegovi najbliži politički prijatelji, HDZ BiH, iz čega se vidi da je sve samo najobičnija predstava za javnost.\n"Takođe, Savjet ministara BiH održava telefonske sjednice jer SNSD upravo preko HDZ BiH onemogućava normalno održavanje sjednica, a ja u tom cirkusu nisam učestvovao", naglasio je Crnadak.\nPodsjećanja radi, u Mišljenju o zahtjevu za članstvo BiH u EU, koje je objavljeno krajem maja, a koje je interpretirano kako kome odgovara, Evropska komisija navela je sve one stvari i reforme na kojima BiH u narednim godinama mora da radi. I pored toga što su mnogi izvještaj ocijenili kao pozitivan, suština je u tome da smo dobili otvorene kritike, prije svega na račun nefunkcionisanja državnih institucija, zatim da nismo ni blizu evropskim standardima kada je u pitanju vladavina prava, ali da ključne reforme još nisu ni započete.\nAko se pažljivo iščita izvještaj EK lako je zaključiti, a s tim se slažu mnogi analitičari, da Bosna i Hercegovina još nije ispunila ni elementarne evropske kriterijume koji se odnose na funkcionalno pravosuđe, jednakost svih građana, ekonomsko napredovanje...\nZatler: Snimci razgovora Tadićeve i Mehmedagića pokreću pitanje integriteta\nŠmit i Plenković o situaciji u BiH i regionu\nPredsjedništvo potvrdilo Dodikove riječi: Nije bilo sjednice o Centralnoj banci


Sukob sa ekstremistima u Pakistanu\nVlasti su saopštile da su vojnici danas prodrli u zgradu pored aerodroma, u koju se posle jučerašnjeg napada na aerodrom sklonilo pet ekstremista\nVojnici pakistanske armije u operaciji protiv ekstremista Talibana u selu Pavaka nadomak PešavaraxVojnici pakistanske armije u operaciji protiv ekstremista Talibana u selu Pavaka nadomak Pešavara\nPripadnici snaga bezbednosti na severozapadu Pakistana su pobili grupu ekstremista u Pešavaru dan posle napada Talibana na aerodrom u tom gradu.\nVlasti su saopštile da su vojnici danas prodrli u zgradu pored aerodroma, u koju se posle jučerašnjeg napada na aerodrom sklonilo pet ekstremista.\nTrojica ekstremista su poginula u pucnjavi sa vojnicima, dok su dvojica detonirala svoje samoubilačke prsluke sa eksplozivom. Prethodno su vlasti saopštile da su u jučerašnjem napadu na aerodrom poginuli najmanje četiri civila i pet ekstremista.\nDesetine ljudi su ranjene u raketnom napadu pobunjenika i bombaša samoubica na međunarodni aerodrom u Pešavaru. Odgovornost za napad na aerodrom je preuzeo Taliban.


Rezultati pretrage za: RTS\nSPORTSTARS: Sportski kamp za decu sa KiM u Beopgradu\nU Beogradu je u toku sportski kamp za 50 dece sa celog Kosova i Metohije, koji je počeo 19, a trajaće do 29. avgusta, saopštio je organizator, Sportsko udruženje SPORTSTARS.\nRadomirović: Novinari Si-En-En-a '99. kao činovnici SAD\nPredsednik Udruženja novinara Srbije (UNS) Vladimir Radomirović rekao je jutros da je nakon 21 godine, koliko je prošlo od pogibije 16 radnika Radio televizije Srbije, postalo jasno da bi NATO bombardovao zgradu RTS gde god da su se našli zaposleni.\nPre dvadeset jednu godinu, u noći između 22. i 23. aprila NATO je bombardovao zgradu RTS-a i ubio 16 radnika. Naziv ovogodišnje komemoracije, koja je održana simbolično u dva sata i šest minuta, je "Sećanje na nedužne". U ime porodica stradalih radnika RTS-a, govorio je Miroslav Medić.\nOsudi blokade RTS-a pridružio se i PROUNS\nProfesionalno udruženje novinara Srbije osudilo je blokadu javnog servisa i pozvalo sve aktere političkog života da se uzdrže od bilo kakvih pritisaka na novinare i medijske radnike.\nLideri i pristalice Saveza za Srbiju okupile su se u podne ispred ulaza u zgradu Radio-televizije Srbije, a do 20 sati će, kako su juče najavili, blokirati sva tri ulaza u zgradu javnog servisa do 20 sati, uprkos negativnim reagovanjima na tu akciju.\nSportski Savez Kosova i Metohije u petak očekuje goste\nSportski Savez Kosova i Metohije u petak (29. novembar) posetiće predsednik Odbojkaškog Saveza Srbije Zoran Gajić, Vladimir Batez pokrajinski sekretar za sport i omladinu Vojvodine i Petar Bogunović predsednik Odbojkaškog Saveza Vojvodine.\nIspred RTS mirno, Obradović:Nije ušao\nPristalice SzS i predstavnici udruženja "1 od 5 miliona" razišli su se večeras nešto posle 21,30 časova ispred zgrade RTS, gde je za 200 bilo najavljeno gostovanje predsednika Aleksandra Vučića.\nProglašeni pobednici “WESG Invitational 2019” esports turnira\nPobednici “WESG Invitational 2019” esports turnira, održanog proteklog vikenda u Kosovskoj Mitrovici su “KIM Kardashians”, “ARES” i Aleksandar Krstić.\nStotinak takmičara na prvom Esports turniru u Severnoj Mitrovici\nBlizu stotinak takmičara uzelo je učešće na Prvom Esports turniru, takmičenju u video igrama koje je počelo danas u Mitrovačkom dvoru u Severnoj Mitrovici.\nPrvi esports turnir na Kosovu i Metohiji\nLjubitelji video igara sa Kosova imaće tokom vikenda priliku da svoje umeće pokažu i na prvom zvaničnom esports takmičenju „WESG Invitational 2019“ koje će se održati u Mitrovačkom dvoru u Severnoj Mitrovici.\nSpirić: Sada možemo da organizujemo sva sportska takmičenja\nPredsednik Privremenog organa Opštine Kosovska Mitrovica, Aleksandar Spirić sastao se danas sa sportistima i sportskim radnicima u sportskoj hali, koja je među najmodernijima u našoj zemlji. Sa ovom halom, sportistima su omogućeni svi uslovi da nesmetano treniraju i igraju utakmice.\nNovi sportski teren za žitelje Prekovca\nU cilju stvaranja boljih uslova za bavljenje sportom u opštini Novo Brdo, lokalna samouprava u saradnji sa Ministarstvom lokalne samouprave i švajcarskom organizacijom "Helvetas" finansirala je izgradnju sportskog terena u selu Prekovce.\nKaravan "Najlepše narodne pesme" večeras u Kosovskoj Mitrovici\nPored svih prepreka i problema na administrativnom prelazu Jarinje jedanaesti po redu koncert karavana "Najlepše narodne pesme", a ujedno i koncert kojim se obeležava 95 godina postojanja Radio Beograda, biće održan večeras u Kosovskoj Mitrovici na ploči kod Tehničke škole.\nBrnabićeva za RTS: Potezi Prištine štete imidžu celog regiona\nPremijerka Ana Brnabić kaže za RTS da ljudi teško mogu da razumeju lažne vesti. Istina je, kaže, da to ne govori samo o Prištini, već o celom regionu. Prema njenim rečima nema stabilne Srbije bez stabilnog regiona.\nKosovo u berlinskom trouglu\nOčekivanja su bila prevelika a kad se pročitaju zaključci na zvaničnom sajtu kopredsedavajuće Angele Merkel jasno je da rezultat nije bio baš najbolji. Da li je i mogao da bude bolji ako je sastav učesnika bio takav da predsednik Srbije Aleksandar Vučić može da izjavi da je odnos bio 9:1 protiv Srbije?\nLončar: Priprema se prostor u KCS za novu magnetnu rezonancu\nDeseti Teleton, koji je RTS organizovao uz podršku Ministarstva zdravlja, uspešno je završen. Građani su poslali više od 90.000 poruka, dvostruko više nego u prethodnom Teletonu, a ostvareno je i više od 9.000 poziva, pokazuju preliminarni podaci. Ministar zdravlja Zlatibor Lončar kaže za RTS da će do kraja leta ili na jesen u Klinički centar Srbije stići novi aparat za magnetnu rezonancu.\nSavet Regulatornog tela za elektronske medije (REM) podneo je juče zahtev za pokretanje prekršajnog postupka protiv SBB-a zbog izvršene promene rasporeda programa kojom je program RTS-a pomeren iza stranih kanala u ponudi SBB-a, objavio je REM na svom sajtu.


Datum kreiranja 23 avgust 2012\nNautička sezona u Evropi sve duže traje, pa prvi turistički brod koji plovi od Nemačke do Crnog mora, u beogradsku luku uplovi krajem marta, a poslednji početkom novembra. Na krstarenjima su najbrojniji turisti iz Nemačke, Sjedinjenih Američkih Država i iz skandinavskih zemalja.\nOdbor Književnih susreta "Milici u pohode", Zavoda za kulturu Vojvodine, raspisao je konkurs za dodelu Književne nagrade "Milica Stojadinović Srpkinja".\nNovi guverner Narodne banke Srbije Jorgovanka Tabaković namerila je da sazna ko su pravi vlasnici domaćih banaka. Tako ovdašnja finansijska javnost tumači jučerašnji zahtev centralne banke od isključivo domaćih banaka da joj u najkraćem roku dostave podatke o broju i identitetu svih pravnih i fizičkih lica koja se nalaze iza kastodi računa.\nSubvencionisani krediti izvoznicima\nMinistar finansija i privrede Srbije Mladjan Dinkić izjavio je u četvrtak da će od septembra izvoznim preduzećima biti dostupni subvenionisani krediti za koje će iz budžeta biti izdvojeno oko milijardu evra.\nDelegacija apatinske opštine u Nevesinju\nDatum kreiranja 22 avgust 2012\nU nedelju 19. avgusta, na Preobraženje, održano je finale 137. Nevesinjske olimpijade, kome je prisustvovala i delegacija opštine Apatin, koju je predvodio Goran Orlić, predsednik SO.\nDva sata jeftinije struje\nGrađanima Srbije bi do kraja septembra trebalo da bude omogućeno korišćenje struje po jeftinijoj tarifi i to dva sata tokom dana, a ne samo od ponoći do osam ujutro, najavila je ministarka enegetike Zorana Mihajlović. Još ne međutim nezna tokom koja dva sata bi i danju mogla da se koristi jeftinija struja.\nOdabrani kandidati koji će učestvovati u predstojećem popisu poljoprivrede\nKao što je poznato, u Srbiji će od 1. oktobra do 15. decembra 2012. godine biti obavljen popis poljoprivrede, prvi od 1960. godine, koji je postao i međunarodna obaveza naše zemlje.\nRasim Ljajić - država spremna i da interveniše iz robnih rezervi\nNajavljena poskupljenja ne samo da smanjuju promet u trgovinama, već značajno utiču na životni standard stanovništva, podsetio je Ljajić.\nPočeli popravni ispiti u osnovnim i srednjim školama\nNa popravni, u proseku, ide od tri do pet učenika po odeljenju, a najviše jedinica je, kao po pravilu, iz prirodnih nauka. Nastavnici koji su đake "oborili“ na popravne organizovali su pripremnu nastavu ili konsultacije.\nŽetva suncokreta na apatinskim poljima u toku, prinosi znatno manji od očekivanih\nJuče je u ataru apatinskog “Jedinstva" počela žetva suncokreta. S obzirom na vremenske uslove i veliku sušu, prve procene prinosa urađene pre mesec dana su bile optimističnije nego što je stvarna situacija u ovom momentu.\nU PIO Fondu Apatin ažurirani podaci o stažu i zaradama radnika bivših društvenih preduzeća\nZa radnike bivših društvenih preduzeća koji su imali probleme sa neuplaćenim doprinosima za penzijsko i invalidsko osiguranje, svaka informacija o postupku ažuriranja podataka o stažu i zaradi je i te kako važna.


Šumarska struka - aranžer biljnog materijala, Ada, Aleksandrovac, Aleksinac, Apatin,…\n4 administracija 1 analiza vremenskih serija u EViews-u 7 asertivnost 7 bezbednost i zdravlje na radu 6 coaching 5 e - poslovanje 15 finansije / bankarstvo 16 HR / ljudski resursi 1 javne nabavke 34 lična efikasnost i razvoj 1 logistika 2 marketing / PR 8 marketing/digitalni marketing/PR 6 mediji 3 Međunardno poslovanje 19 menadžment 4 nabavka i proizvodnja 7 obrazovanje i vaspitanje 31 ONLINE poslovne veštine 7 poslovna korespondencija 2 pravo 7 preduzetništvo 9 prodaja 13 psihologija 4 SPSS obrada i analiza podataka 4 STATA obrada i analiza podataka 2 upravljanje konfliktima 3 upravljanje projektima 1 upravljanje proverama 14 veštine prezentovanja\nKursevi nege biljaka\nNajpre moramo da naglasimo da su obuka i kurs za aranžera biljnog materijala namenjeni isključivo polaznicima koji su punoletni, a da je osnovni uslov koji oni moraju da ispune vrlo jednostavan, te podrazumeva da oni moraju samo da završe osnovnu školu pre toga, a o čemu su svakako dužni da dostave i važeći dokaz.\nNastava se sprovodi u skladu sa važećim programom cele godine i to u svim poslovnicama Akademije Oxford, a koja je organizator.\nZainteresovani se prijavljuju ili lično u okviru konkretne poslovnice ili to mogu da učine i preko telefona, te da na naš mejl pošalju sve bitne podatke (datum rođenja, ime i prezime, kontakt informacije, gde žele da pohađaju nastavu i ostalo).\nStručna obuka i kurs za aranžera biljnog materijala može da bude kako grupna, tako i individualna, ali i poluindividualna, odnosno polaznici imaju mogućnost i da prihvate učenje na daljinu, to jest pohađanje kursa online, stim da je ovo isključivo određeno za teorijski deo, jer u okviru pomenute obuke polaznici treba i da pohađaju praksu. A za praksu je definisano 300 radnih sati, te je oni mogu pohađati u bilo kojoj kompaniji koja zapošljava osobe na ovo radno mesto, tako da je u potpunosti kompetentna i da organizuje praksu. Međutim, moramo da naglasimo i to da svaki polaznik ima isto tako mogućnost da praksu pohađa u kompaniji sa kojom Akademija Oxford ima ostvarenu saradnju, a tada ona u potpunosti garantuje za njen kvalitet, te daje i precizne informacije o ceni i uslovima za njeno pohađanje. Podrazumeva se, naravno i da svaki pojedinačni polaznik ima pravo da odluči na praksu prati u bilo kojoj drugoj kompaniji, pa čak i ako mi pre toga nismo sa njom potpisali ugovor o poslovno - tehničkoj saradnji, ali on mora znati da tada treba da taj ugovor bude potpisan, jer mu upravo to i omogućuje pohađanje prakse. Isto tako, on ima dužnost da poslovne podatke konkretne firme nama dostavi, a mi ćemo pristupiti u što kraćem roku potpisivanj ugovora. Kada je u pitanju cena, u ovom slučaju ne možemo da je navedemo, jer mora polaznik samostalno da se o njoj dogovori sa predstavnikom te firme, ali mi nećemo garantovati ni za kvalitet prakse u tom slučaju, pošto ne znamo na koji način se ona u toj firmi sprovodi.\nPrilikom upisa se od polaznika očekuje da bude lično prisutan, kao i da svu navedenu dokumentaciju obavezno dostavi, a to podrazumeva fotokopiju uverenja o državljanstvu, ali koje nije starije od šest meseci, te kopiju izvoda iz matične knjige rođenih, a svakako je bitno da dostavi i važeći dokaz o niovu obrazovanja koji je pre toga stekao, što uključuje ili fotokopiju svedočanstva osnovne škole ili diplome srednje škole. Koji će tačno dokument on tada da dostavi isključivo zavisi od toga koji nivo obrazovanja je pre toga imao mogućnost da stekne. Inače, tada polaznik potpisuje ugovor sa organizatorom, pa je neophodno i da poseduje važeći lični dokument u kome mora da se nalazi fotografija, jer se pristupa postupku identifikacije. Međutim potrebno je da naglasimo i to da polaznici čija dokumena imaju čip neizostavno moraju da u potpunosti ispoštuju pravilo koje je vezano za korišćenje takvih dokumenata, te da ga očitanog dostave u trenutku upisa.\nKada neko završi sa pohađanjem prakse, on može da se prijavi za polaganje završnog ispita, a što je ujedno i direktan put za svakog polaznika koji želi da stekne sertifikat za aranžera biljnog materijala. Da bi on mogao da dobije taj sertifikat obavezan je i da dostavi konkretnu dokumentaciju koja je već navedena kao obavezna prilikom upisa. A to uključuje i test za polaganje, odnosno zapisnika, zatim ugovor koji smo potpisali, ali i potvrdu da je sa uspehom savladao stručnu obuku i kurs za aranžera biljnog materijala, odnosno da je pohađao praksu u tačno navedenom trajanju.\nŠto se tiče onih kandidata koji ovaj kurs neće da pohađaju kod nas, nego žele samo da pristupe polaganju završnog ispita, od njih se očekuje prvo da izvrše prijavu za njegovo polaganje, kao i da tom prilikom uplate predviđenu nadoknadu, odnosno da dostave svu onu dokumentaciju kao i naši polaznici u trenutku upisa (kopija ili svedočanstva osnovne škole ili diplome srednje škole, kopija uverenja o državljanstvu, ne starijeg od 6 meseci i kopija izvoda iz matične knjige rođenih), te da svakako dodaju i potvrdu da su savladali stručnu obuku, kao i da su imali prilike da steknu radno iskustvo ili, pak da pohađaju praktičnu nastavu u tačno određenom trajanju. Svakako se svemu tome mora dodati i test, ali i zapisnik sa polaganja ispita za proveru znanja.\nNakon što kandidat bude stekao sertifikat za aranžera biljnog materijala, moći će da ga primenjuje u zaista svakoj situaciji, jer je on u potpunosti pravno važeći. A ako želi da ga upiše u radnu knjižicu, od njega se zahteva da bude prijavljena na evidenciju Nacionalne službe za zapošljavanje. Taj zahtev, naravno nema apsolutno nikakve veze sa nama, već sa odredbama zakona, a koji je od 01.01. 2016, godine promenjen, pa je upisivanje sertifikata prepušteno isključivo ovoj službi, koja to radi samo za one osobe koje su nezaposlene i nalaze se zvanično prijavljene na njenu evidenciju. Iz tog razloga se onim kandidatima koji su zaposleni, a koji postanu vlasnici sertifikata za pomenuto zanimanje i preporučuje da sačekaju dok ne budu ponovo prijavljeni na evidenciju ove službe, a da do tada u svakom slučaju koriste ovaj sertifikat kao i svaki drugi pravno važeći dokument.\nNa ispitu za proveru znanja svaki kandidat ima obavezu da polaže i usmeni i pismeni deo, te se od njega očekuje da odgovori na ukupno 15 pitanja, kojih u usmenom delu ima tri, a ukupno ih je 12 na pismenom.\nSvako u čijem gradu ne postoji mogućnost za polaganje ispita za proveru znanja, to jest u kome u tom trenutku još uvek ne postoji naša poslovnica, se pruža mogućnost da teorijski deo koji obuhvata obuka i kurs za aranžera biljnog materijala prati online, a ukoliko naravno želi, te da se samostalno pobrine za pohađanje prakse. To znači da bi ta osoba trebalo da što pre pronađe kompaniju u tom gradu u kojoj će praksu i da pohađa, a mi ćemo se potruditi da u što kraćem vremenskom periodu sa njom potpišemo ugovor o poslovno - tehničkoj saradnji, kako bi praksa što pre počela. Organizovanje završnog ispita za ove kandidate se vrši u onoj poslovnici Akademije Oxford koja je fizički najbliža mestu u kome on stanuje.\nDa naglasimo još i to da se oba dela ovog kursa plaćaju potpuno odvojeno, a što znači da polaznik treba da plati i nadoknadu za pohađanje prakse, te isto tako i pohađanje teorijskog dela. Inače, na cenu prakse utiče odluka svakog pojedinačnog polaznika, to jest njegov odabir, budući da nju formira svakako ona firma u kojoj on praksu i pohađa. A što se tiče cene za praćenje predavanja, to jest za teorijski deo koji predviđa kurs i obuka za aranžera biljnog materijalaevi, u nju je uračunato najpre pohađanje same nastave koju polaznik lično odabere, pa zatim i izrada sertifikata, to jest dodatka sertifikatu, kao i polaganje završnog ispita, a svako od njih dobija od organizatora i literaturu potrebnu za pripremu polaganja ovog ispita.\nŠta obuhvata kurs za aranžera biljnog materijala?\nKako mu i sam naziv kaže, pomenuto zanimanje podrazumeva aranžiranje različitih materijala koji su biljnog porekla, pa samim tim kurs i obuka za aranžera biljnog materijala predviđa da će se polaznici na prvom mestu upoznati sa različitim biljnim materijalima koji se uglavnom u praksi koriste. Isto tako, predavači će im objasniti i na koji način se konkretni materijali moraju uskladiti, te će im ukazati i na to kako se oni kombinuju prema veličini ili boji, a kako bi taj aranžman bio što kvalitetniji.\nUzevši u obzir da neko ko se kvalifikuje za ovo zanimanje ima dodira kako se svežim, tako i sa suvim cvećem, odnosno osušenim delovima različitih biljaka, to znači da će profesori da upoznaju polaznike i sa načinom njihovog korišćenja, te sa svim onim dodatnim materijalima koji se, takođe vrlo često koriste.\nPodrazumeva se da će oni naučiti i kako se različito cveće, odnosno biljni materijal neguju pre nego što se aranžiraju, a čuće i kako se aranžman kroz istoriju razvijao. Takođe, svaki polaznik koji bude pohađao obuku i kurs za aranžera biljnog materijala će da se upozna i sa stilovima koji su prisutni u oblasti aranžiranja, a predočiće im i različite elemente oblikovanja. Naravno, predviđeno je i da ih predavači upoznaju sa alatima koje će imati prilike da primenjuju, ali i sa nekim od osnovnih tehnika koje se primenjuju prilikom slaganja cveća.\nKako aranžmani koji se od ovih materijala izrađuju vrlo često imaju i neke dodatne komponente, to znači da će polaznici koji budu pohađali pomenuti kurs da nauče i koje vrste sprejeva na prvom mestu treba koristiti u određenim aranžmanima, a zatim i kako se koriste različite ukrasne tračice i mnogi drugi elementi koji se tom prilikom primenjuju.\nSvaki polaznik koji bude pohađao predavanja u okviru pomenute obuke će biti sposoban da stečena znanja primeni u okviru prakse, a koju treba da u predviđenom trajanju pohađa u jednoj od odabranih firmi, te ne sumnjamo da će po sticanju sertifikata posao za koji se kvalifikovao obavljati na visokom nivou kvaliteta i profesionalno.\nKako je organizovan kurs za aranžera biljnog materijala?\nNa prvom mestu, svaki pojedinačni polaznik koji donese odluku da pohađa kurs i obuku za aranžera biljnog materijala treba da odabere tip predavanja koji želi da prati, to jest individualnu, online, poluindividualnu ili u grupi, a odmah zatim on treba i da navede u kojoj tačno firmi će da odradi 300 radnih sati, koliko je predviđeno da pohađa praksu.\nOsnovni princip organizovanja nastave u grupi u okviru teorijskog dela pomenute obuke je vezan za unapred određenu dinamiku i termine, a to svaki pojedinačni polaznik treba da prihvati, jer u principu se termini koje definiše ova vrsta obuke ne menjaju, osim u specifičnim situacijama. A pod tim se smatraju one kada svaki polaznik u okviru jedne grupe, a njih može biti od četvoro do osmoro, navede zvaničan zahtev svom profesoru da želi promenu termina izvrši. Mada čak i tada ne mora da znači da će koordinator za nastavu u toj poslovnici promenu i dozvoliti, budući da on na prvom mestu mora da utvrdi da ona neće uticati ni na jedan kurs koji se u toj poslovnici odvija. Razlog zbog čega se grupni kurs i obuka za aranžera biljnog materijala ne mogu organizovati gotovo odmah pošto se konkretan polaznik prijavi za njegovo pohađanje, jeste što se mora sačekati oformljene grupe, a pod tim se podrazumeva da se čeka prijava dovoljnog broja zainteresovanih, kojih u ovom slučaju mora biti najmanje četvoro. Tek onog trenutka kada taj uslov bude bio ostvaren svi koji su izvršili prijavu na propisan način, od strane organizatora dobijaju jasne informacije o svim detaljima koji se prvenstveno odnose na termine u kojima će se ova vrsta nastave odvijati. Bitno je i da polaznik zna da je način organizovanja svih drugih vrsta nastave koje smo prethodno pomenuli sasvim drugačiji od grupne, te da im se u tom slučaju pruža prilika da profesoru koji će voditi obuku navedu kojom dinamikom će tu vrstu nastave da pohađaju, ali isto tako i u kojim tačno terminima, te se oni dogovaraju i kada će konkretna obuka i kurs za aranžera biljnog materijala da počne. Kada neko bude odabrao da predavanja u okviru ovog kursa prati preko interneta, od njega se očekuje da obezbedi optimalne uslove za rad, a pod tim se ne misli samo na računar, već i na stabilnu internet vezu.\nUz mogućnost da praksu pohađa u firmi koja je poslovni partner ogranizatora, polaznik može i da sam pronađe neku koja posluje u ovoj oblasti, a sa kojom Akademija Oxford nikada nije sarađivala. Prva opcija je znatno bolja za polaznika, jer mi obezbeđujemo sve informacije u tom slučaju, a garantujemo i za njen kvalitet, dok oni polaznici koji odaberu drugu ponuđenu varijantu treba da se sa predstavnikom te firme dogovore oko svega, a nama da u što kraćem roku dostave njene poslovne podatke. Sve to je potrebno da bismo sklopili ugovor sa tom kompanijom, te da bi polaznik započeo pohađanje prakse, a naglašavamo da u ovom slučaju ne dajemo garancije za kvalitet prakse.\nKome je kurs za aranžera biljnog materijala namenjen?\nDa bi svako ko je zainteresovan da se kvalifikuje za zanimanje aranžer biljnog materijala bio u mogućnosti da pristupi specijalizovanoj obuci koju organizuje Akademija Oxford, zahteva se na prvom mestu da on bude punoletan.\nPored toga postoji još jedan zahtev koji mora da ispoštuje svaki polaznik zainteresovan da pohađa obuku i kurs za aranžera biljnog materijala. A taj uslov se odnosi na dokaz o minimum završenoj osnovnoj školi, koji on svakako treba da prilikom upisivanja podnese.\nKoliko traje obuka za aranžera biljnog materijala?\nKako predviđa nastavni program da obuka i kurs za aranžera biljnog materijala traje ukupno tri meseca, tako isto je određeno i da u pomenutom periodu svaki pojedinačni polaznik ima obavezu da u trajanju od 300 radnih sati pohađa praksu.\nA uz sve to je otvorena i mogućnost za svakoga ko ima potrebu da sertifikat za pomenuto zanimanje stekne za nešto kraći vremenski period, da to i učini. Onaj polaznik koji je zainteresovan da kurs i obuku za aranžera biljnog materijala pohađa ukupno 2 meseca, neizostavno mora i da prihvati drugačiji način pohađanja prakse. Od njega se tada očekuje da svakog radnog dana za ta dva meseca, tačnije od ponedeljka do petka svake nedelje, mora da prisustvuje praksi i to po osam sati, pa će tako i da bude u mogućnosti da ovaj kurs završi u pomenutom periodu.\nKoliko košta kurs za aranžera biljnog materijala?\nBudući da se teorijski deo mora platiti potpuno odvojeno od pohađanja prakse, to svako ko bude izvršio njegovo plaćanje dobija i mogućnost da polaže završni ispit, uzevši u obzir da je nadoknada za njegovo polaganje uračunata u cenu teorijskog dela. A pored toga, u nju je uračunato i izrađivanje sertifikata, kao i izrada dodatka sertifikatu, te uz sve pomenuto, polaznik dobija i potrebnu literaturu od organizatora, a taj priručnik, to jest skripta će mu sigurno biti od velike koristi kada se bude pripremao za polaganje pomenutog ispita.\nGde i kada se obuka za aranžera biljnog materijala održava?\nNe samo da se obuka i za aranžera biljnog materijala održava u poslovnicama Akademije Oxford, već i u mnogobrojnim kompanijama koje posluju u konkretnoj oblasti, budući da se pred svakog zainteresovanog polaznika stavlja obaveza da pored predavanja, svakako pohađa i praksu.\nNaravno predavanja se odvijaju u našim poslovnicama i to kako prema pravilima poluindividualne i individualne nastave, tako i u skladu sa smernicama koje su vezane za online obuku, a postoji isto tako i mogućnost da se polaznik odluči da predavanja prati u grupi.\nSasvim jasno, sve pomenute vrste nastave imaju specifičan način organizovanja ili zahteve, pa tako oni polaznici koji budu odabrali da predavanja prate preko interneta, svakako imaju obavezu i da tom prilikom obezbede njeno optimalno funkcionisanje. A to znači da oni moraju najpre da imaju sopstveni računar, koji će im poslužiti za praćenje nastave, ali je izneti još jedan zahtev koji podrazumeva da taj računar mora sa internetom da bude povezan preko stabilne konekcije.\nZa sve ostale tipove obuke ne postoje neki naročiti zahtevi, osim što se od polaznika koji odluče da prate nastavu u grupama traži da sačekaju formiranje grupe u toj poslovnici, a pod tim se misli da oni treba da sačekaju da se minimum 4osobe prijave, jer to predstavlja primaran uslov za oformljenje konkretne grupe, u kojoj inače maksimalno može da bude prisutno 8 polaznika. Istovremeno, grupni kurs i obuka za aranžera biljnog materijala predviđaju unapred određene termine, odnosno dinamiku, što isključivo određuje Akademija Oxford kao organizator.\nPotpuno drugačiji način organizovanja je prisutan kod online, odnosno individualne i poluindividualni nastave, jer tu svaki pojedinačni polaznika ima mogućnost da jasno navede prvo kada želi da kurs počne, a odmah zatim i na koji način on želi da pohađa odabranu vrstu nastave, to jest u kojim terminima. O svemu ovome polaznik se dogovara sa profesorom koji treba da sprovede konkretnu obuku, a sem ovog dela predviđeno je i pohađanje prakse, stim da je precizno određeno da ona mora trajati 300 radnih sati. A čak i ovde polaznik ima pravo da odluči, ali isključivo o tome u kojoj tačno kompaniji će da je pohađa.\nMi svakako preporučujemo da odaberu neku od firmi sa kojima smo pre toga imali saradnju, jer će u tom slučaju dobiti sve bitne informacije od nas, a tada ćemo biti u mogućnosti i da im pružimo garanciju za njen kvalitet. Druga opcija koja je ponuđena podrazumeva pohađanje prakse u nekoj kompaniji koja posluje u okviru pomenute oblasti, ali sa kojom organizator ovog kursa pre toga nije sarađivao. Ko god se bude odlučio za ovu opciju prvo mora da zna da će tada imati obavezu prema organizatoru, budući da je potrebno potpisivanje ugovora o poslovno - tehničkoj saradnji sa konkretnom firmom, a pre nego što počne da pohađa praksu. Zato taj polaznik ima dužnost i da nas na vreme obavesti, to jest da nam dostavi sve bitne informacije za pripremu tog ugovora, a ono što je dodatna poteškoća u ovom slučaju jeste činjenica da mi nismo u mogućnosti da tom polazniku damo bilo kakve garancije da će praksa koju želi da pohađa biti sprovedena prema pravilima, a najpre zato što uopšte ne znamo ni na koji način posluje ta kompanija, ali ni kako organizuje praksu. Taj polaznik će i cenu da dogovori samostalno, a sa ovlašćenim licem u okviru firme koju je lično izabrao.\ni jedan i drugi deo koji obuhvata obuka i kurs za aranžera biljnog materijala se plaćaju odvojeno, stim da cenu prakse definiše firma koja je i organizuje\nosim što je u cenu za teorijski deo uračunato pohađanje jedne od ponuđenih vrsta nastave, polaznici će da dobiju i skriptu to jest priručnik za pripremu polaganja završnog ispita, a takođe je uračunato i njegovo polaganje, odnosno izrada sertifikata i dodatka sertifikatu\nupisivanju mora da prisustvuje lično svaki pojedinačni polaznik, a potrebno je i da tada obezbedi svu zahtevanu dokumentaciju odnosno da izvrši identifikaciju uz pomoć validnog ličnog ličnog dokumenta sa fotografijom\npolaznici plaćanja vezana za ovu obuku vrše prema cenovniku koji je u tom trenutku aktuelan, a u prostorijama one poslovnice u kojoj prate predavanja, odnosno u kojoj su pristupili upisu\nprijavljivanje se vrši ili lično u jednoj od poslovnica, a u toku cele godine ili preko telefona, odnosno mejlom\nkandidati koji se samo prijavljuju za polaganje završnog ispita, jer žele da steknu sertifikat za aranžera biljnog materijala treba da izvrše i prijavu na propisan način, odnosno da svu zahtevanu dokumentaciju dostave tom prilikom, a ona između ostalog podrazumeva i dokaz da su pohađali praksu u trajanju od 300 radnih sati, to jest dokaz da su pre toga stekli radno iskustvo na ovom poslu\nCena kursa i obuke za aranžera biljnog materijala je 15,000 RSD


Beograd i Priština u Briselu postigli načelan dogovor – Sandžačke Novine\nBeograd i Priština u Briselu postigli načelan dogovor\nJarinje, 27.09.2021.- Blokada administrativnog prelaza Jarinje izmedju centralne Srbije i Kosova. (BETAPHOTO/SASA DJORDJEVIC/EV)\nDelegacije Beograda i Prištine postigle su u Briselu načelan dogovor o rješenju krize na administrativnim prelazima na sjeveru Kosova. Kako je novinarima u Briselu rekao glavni pregovarač Prištine Besnik Bisljimi, dogovor je postignut u tri tačke, prenosi N1.\nRJEŠENJE KRIZE NA GRANICI\nDruga tačka predviđa formiranje radnih grupa za trajno rješenje pitanja slobode kretanja.\nTreća tačka predviđa povlačenje ROSU, kako bi na njihovo mjesto došao Kfor. Priština povlačenje specijalnih jedinica kosovske policije uslovljava uklanjanjem barikada koje su postavili predstavnici Srba, precizirao je Bisljimi.\nU toku je sastanak srpske delegacije sa specijalnim predstavnikom EU za dijalog Miroslavom Lajčakom.


Amazon i dalje ne daje svoj softver za prepoznavanje lica\nTanjug 18. maja 2021. 23:08\nSIJETL – Kompanija Amazon je danas saopštila agenciji Rojters da do daljeg produžava zabranu koju je uvela prošle godine, a tiče se korišćenja njenog softvera za prepoznavanje lica u policijske svrhe.\nKompanija je prekinula sa ovom praksom na godinu dana, početkom juna 2020. godine, a saopštenje je doslo nakon protesta širom SAD, kada su se demonstranti bunili zbog ubistva Afroamerikanca Džordža Flojda.\nZastupnici ljudskih prava su dugo upozoravali da neprecizno poklapanje lica može policiju da navede na pogrešna hapšenja, a može da izazove i gubitak privatnosti i slobode izražavanja, zbog čega su prošle godine uputili protest Amazonu da više ne prodaje softver vladinim agencijama.\nAmazonovo produženje zabrane ističe koliko je metod prepoznavanja lica osetljivo pitanje za brojne kompanije.\nNajveća onlajn prodavnica na svetu nije komentarisala razloge za ovakvu odluku.


Čolaku: Uloga Albanije kao članice NATO važna za očuvanje suvereniteta Kosova - Kosovo Online\nČolaku: Uloga Albanije kao članice NATO važna za očuvanje suvereniteta Kosova\n27. Septembar 2021. • 20:24\nPolitički analitičar Bekim Čolaku je, povodom današnje posete albanskog premijera Edija Rame, izjavio za TV Kljan Kosova da su posete lidera Albanije na Kosovo uvek dobrodošle i u pravo vreme.\n„Bez želje da prejudiciramo protokolarna pitanja da li je ova zvanična poseta premijera Rame bila planirana pre ili posle uspostavljanja recipročne mere sa Srbijom po pitanju registarskih oznaka vozila, posete albanskih državnih lidera na Kosovo su uvek dobrodošle i na vreme“, rekao je Čolaku za TV Kljan Kosova.\nDodao je da je uveren da će Kosovo uvek imati podršku Albanije, ali da bi akcije trebalo koordinirati.\n„Svakako, Albanija će, kao i uvek, ponuditi svoju podršku Kosovu u svim okolnostima. Međutim, međudržavni je interes koordinirati akcije kako bi se pomoglo u suočavanju i prevazilaženju provokativnih akcija Srbije“, rekao je Čolaku.\nIstakao je da je cilj postignut i sporazum o registarskim tablicama vozila sproveden, i da je sada neophodno da se putevi na severu Kosova deblokiraju i situacija smiri.\n"Uloga i podrška Albanije kao zemlje članice NATO veoma su važni za Kosovo u smislu očuvanja našeg državnog suvereniteta", rekao je Čolaku za TV Kljan Kosova.\nanaliticari Albanija poseta Edi Rama Kosovo\nАлбанија је НАТО поданик. Као и Хрватска, као што то жели да буде и Црна Гора, као банана државе.\nMilo: Albanija nije Edi Rama, sa Kosovom delimo zajedničke interese\nBivši ministar spoljnih poslova Albanije Paskal Milo poručio je političarima Albanije i Kosova da ti trebalo da izbace oštru retoriku u međusobnim prepirkama, jer kako dodaje, to može dovesti do dubokih neslaganja, prenosi Koha.\nRama i Kurti dogovorili osnivanje sekretarijata za bilateralne odnose\nRama: Zajednička sednica vlada Albanije i Kosova krajem novembra u Draču


Pandurević pisala Dodiku: RS još samo komunicira sa Južnom Osetijom, Abhazijom i Sjevernom Korejom - mojusk.ba\nPandurević pisala Dodiku: RS još samo komunicira sa Južnom Osetijom, Abhazijom i Sjevernom Korejom\nPotpredsjednica Srpske demokratske stranke (SDS) Aleksandre Pandurević uputila je danas javnosti reakciju na pismo predsjednika RS Milorada Dodika srpskom članu Predsjedništva BiH Mladenu Ivaniću povodom Strategije spoljne politike BiH. Vijesti.ba prenose njenu izjavu u cjelini:\n“Srpska demokratska stranka očekuje da predsjednik Republike Srpke Milorad Dodik otpusti svojih 19 savjetnika koji ga nisu upozorili da je u pismu članu predsjedništva iz Republike Srpske Mladenu Ivaniću iznio gomilu netačnosti i gluposti, čime je ozbiljno narušio ugled institucije koju predstavlja. Takođe, očekujemo da sva pitanja koja se tiču Strategije spoljne politike BiH koja je postavio Mladenu Ivaniću, postavi premijerki Željki Cvijanović, Vladi Republike Srpske, bivšem predsjedavajućem Savjeta ministara Nikoli Špiriću i bivšem članu Predsjedništva Nebojši Radmanoviću”.\n”Neupućeni Dodik i njegovih 19 savjetnika, koji optužuju Mladena Ivanića da je počinio jeres jer u Strategiji spoljne politike BiH stoji da bi ”BiH trebalo da aktivno prati zajedničku spoljnu i bezbjednosnu politiku EU i da bi u tom smislu trebalo unaprijediti sistem pridruživanja spoljnopolitičkim izjavama i restriktivnim mjerama EU prema trećim zemljama i subjektima”, treba makar toliko da zna je taj dio prepisan iz odgovora na Uputnik EU na koji je saglasnost dala premijerka Željka Cvijanović i njena Vlada, te da to isto piše i u SSP-u koji je svojevremeno potpisao Nikola Špirić, a ratifikovao Nebojša Radmanović. Dakle, prema Dodiku, kriv je Ivanić jer citira zacrtane ciljeve Cvijanovićeve, Špirića i Radmanovića!”\n”Što se pak tiče optužbi neupućenog Dodika da je Mladen Ivanić stavio van snage Rezoluciju Narodne skupštine o vojnoj neutralnosti, umjesto što pokazuje zavidnu količinu neinformisanosti, Dodik bi trebalo da pozdravi to što je Ivanić kroz Strategiju upravo afirmisao ovu Rezoluciju. Jedino što je stavio van snage jeste zahtjev Nebojše Radmanovića za članstvom u NATO, i time zaustavio čitav proces integracije na aktivaciji MAP-a koju je odobrilo Predsjedništvo BiH na čelu sa Nebojšom Radmanovićem.”\n”Nakon Dodikovog pisma koje vrvi neznanjem o spoljnoj politici i dejtonskim ovlašćenjima raznih nivoa vlasti, potpuno je jasno da Mladen Ivanić u njemu ne može ni imati adekvatnog i stručnog sagovornika. Uostalom, kakve bi mu to savjete mogao dati čovjek koji je ušao u konflikt sa cijelim svijetom, međunarodno izolovao vlast Republike Srpske s kojom komuniciraju još samo predstavnici Južne Osetije i Abhazije, a očekuje se i posjeta delegacije Sjeverne Koreje, dok smo obrukani i u tradicionalno prijateljskom Izraelu. Za raliku od Dodika koji hiperprodukuje neprijatelje Srpskoj, Mladen Ivanić, Srpska demokratska stranka i Savez za promjene , Republici Srpskoj traže snažne i jake spoljne saveznike, i rezultat našeg rada jeste činjenica da najmoćnije države svijeta danas kažu da nema promjena ustavne strukture BiH, i da je Republika Srpska neosporna. To je razlika između vremena naše vlasti u Sarajevu i vlasti SNSD-a kada su bile svakodnevne međunarodne inicijative za centralizacijom BiH i brisanjem Republike Srpske.”


Predlogom zakona o izmenama i dopunama Zakona o bezbjednosti saobraćaja na putevima Republike Srpske regulisan je saobraćaj lakih ličnih električnih vozila kao što su električni trotinet, električni skejtbord, haverbord i segvej.\nMinistar saobraćaja i veza Republike Srpske Nedeljko Ćorić rekao je da se navedena vozila razvrstavaju u četiri klase, prenosi Srpskainfo.\n– Predviđeno je da se propisi iz oblasti bezbednosti saobraćaja, kojima je uređeno kretanje pešaka, primenjuju i na osobu koja koristi lako lično električno vozilo klase jedan i klase tri, a njihova maksimalna konstruktivna brzina je do šest kilometara po času – rekao je Ćorić u Narodnoj skupštini obrazlažući zakonske odredbe.\nPALIMO AUTO DA ODEMO I DO PRVE PRODAVNICE Ubrzan rast registrovanih vozila u RS\nZagađenost vidljiva okom: Kakav vazduh ovih dana udišu Banjalučani\nOn je naveo da je osoba koja koristi lako lično električno vozilo klase jedan i klase tri obavezna da poseduje identifikacionu potvrdu za lako lično električno vozilo s kojim se kreće.\n– Propisi iz oblasti bezbednosti saobraćaja kojima je uređen saobraćaj bicikala primenjuju se i na osobu koja koristi lako lično električno vozilo klase dva i klase četiri, a njihova maksimalna konstruktivna brzina je do 25 kilometara po času – dodao je Ćorić.\nOn kaže da je osoba koja koristi lako lično električno vozilo klase dva i klase četiri obavezno da poseduje identifikacionu potvrdu za lako lično električno vozilo kojim se kreće, ima više od 14 godina, poseduje potvrdu o poznavanju propisa o bezbednosti saobraćaja na putevima ili vozačku dozvolu kojom se dokazuje pravo upravljanja vozilom bilo koje kategorije i za vreme vožnje nosi na glavi zakopčanu zaštitnu kacigu.\n– Takođe, zakonom su jasnije definisane odredbe koje se odnose na sveobuhvatne analize saobraćajnih nezgoda, kretanje u raskrsnicama s kružnim tokom saobraćaja, nasilnička vožnja, te prevoz životinja u kabini vozila – rekao je Ćorić.\nPoslanici vladajuće većine i opozicije saglasni su da je ovo zakonsko rešenje kvalitetno, čime će bezbednost saobraćaja biti poboljšana.\nSaobraćajna policija: Apel na vozače


Radulović: Mijenjati zakonske uslove za izbor direktora | Mondo.Me Prod\n28. November, 20:04\nRadulović: Mijenjati zakonske uslove za izbor direktora 0 Podijeli Podijeli na facebook Podijeli na twitter Podijeli na viber Pošalji na mail\n16.06.2020. / 09:53 09:54\nRadulović: Mijenjati zakonske uslove za izbor direktora\nAutor mondo.me 16.06.2020. / 09:53 09:54\nZakonski uslovi za izbor direktora Agencije za sprječavanje korupcije (ASK) izuzetno su rigidni i trebalo bi razmisliti o izmjeni tih normi, kazao je predsjednik ASK-a, Momčilo Radulović.\nRadulović je rekao da se treći ponovljeni konkurs za izbor direktora ASK-a završava 23. juna, a da još nema prijavljenih kandidata.\nRadulović je kazao Pobjedi da svi u Savjetu smatraju da se ima situacija prenormiranja zahtjeva kada je u pitanju izbor direktora ASK.\n"Zbog tako rigidnih uslova čitav niz izuzetno kvalitetnih osoba, i iz struktura koje su u javnoj administraciji i iz onih koje su u civilnom sektoru, onemogućen je da aplicira. Bilo da sada izaberemo kandidata ili ne, trebalo bi razmišljati u pravcu izmjene normi Zakona o sprječavanju korupcije u tom dijelu", kazao je Radulović.\nPrema njegovim riječima, Savjet će i dalje insistirati na kvalitetu i "kada kod jednog od kandidata budemo to prepoznali, glasaćemo za njega".\n"Smatramo da ne moramo da budemo limitirani vremenom i da žurimo sa odlukama na uštrb kvaliteta. Nije bitno za nas da li će u ovom ili nekom drugom ciklusu doći do izbora, sve do trenutka kada dobijemo pravog, kvalitetnog kandidata", istakao je Radulović.\nNa prethodnim konkursima nije izabran direktor ASK-a jer nijedan kandidat nije dobio potrebnu većinu.\nSavjet je 13. januara imenovao Sava Milašinovića za vršioca dužnosti direktora ASK-a.


Nemačka vojska formirala sajber jedinicu › Made-in-Germany.rs\nZvanični Berlin je predstavio javnosti novu vojnu jedinicu koja će se baviti sprečavanjem sajber napada i odgovarati na njih.\nNemačka ministarka odbrane Ursula fon der Lejen je objasnila da će sajber jedinica okupiti eksperte za informacione tehnologije iz raznih rodova vojske, ali i druge specijaliste, a da će do leta u njenom sastavu biti ukupno 13.500 vojnika i civila.\nOvom jedinicom komandovaće general-pukovnik, a njena potpuna operativnost biće ostvarena do 2021. godine, rekla je ministarka odbrane, a prenosi agencija „Asošiejted pres“.\nU nedavno objavljenom saopštenju, nemačko Ministarstvo odbrane je obznanilo da se vojska svakodnevno suočava sa hiljadama sajbernapada različitih intenziteta, usmerenih na vojne servere.\nNa zvaničnom predstavljanju sajber jedinice u Bonu, Fon der Lejen je poručila vojnicima da je ofanzivna odbrana moguća u slučajevima kada sajber napad ugrožava funkcionisanje i operativni kapacitet oružanih snaga.\nNemačka testira softver za otkrivanje zločinaca\nNemačka vojska prelazi sa „Patriota“ na „MEADS“\nOd MiG na 07/04/2017 / Informatika, Investicije, Tehnologija / Ostavite komentar